title: Miquel Brown

text: Avioeronsa jälkeen vuonna 1973 Miquel Brown muutti Isoon-Britanniaan. Hän saavutti saarivaltakunnassa suosiota esiintymällä erinäisissä televisiotuotannoissa. 1976 hän näytteli Sister Annaa musikaalissa "Mardi Gras". Tätä kautta hän pääsi tekemään ensimmäisen levytyksensä, "The First Time Around" ja levytyssopimuksen muusikko Alan Hawkshawn kanssa. Ensialbumi "Symphony of Love" (1978) oli Brownin kansainvälinen läpimurto. Levyllä olivat muun muassa sävelmät "Dancin' with the Lights Down Low", "This is Something New to Me", "The Day They Got Disco in Brazil" sekä "Do It" ja "Something Made of Love". Yhdysvalloissa albumi nousi sijalle 26. Brown nautti erityistä suosiota sateenkaarikansan keskuudessa.


title: Miquel Brown

text: Vuonna 1983 Brown tapasi Ian Levinen ja Fiachra Trenchin. "Record Shack Records" -levy-yhtiön kanssa syntyi albumi "Manpower", josta tuli Hi-NRG -klassikko. Ensimmäinen singlejulkaisu albumilta – "So Many Men, So Little Time" – oli kansainvälinen hitti. Vuonna 1985 ilmestyi "Close to Perfection" (tuottajana edelleen Levine). Se ei kuitenkaan ollut edeltäneen albumin kaltainen kaupallinen menestys. Levyltä julkaistiin singlehitit "Black Leather" ja "Close to Perfection".


title: Miquel Brown

text: 1990- ja 2000-luvuilla Miquel Brown on jatkanut työtään teatterituotantojen parissa ja näyttelyt myös eräissä elokuvissa. Vuonna 2005 esitettiin lontoolaisessa Bullion Room Theatressa tuotanto "Miquel Brown: The Lady, Her Loves and Her Lord", yhden naisen revyy, jota luonnehdittiin "musiikilliseksi matkaksi halki Miquel Brownin elämän syntymästä nykyhetkeen".


title: Mikael Rejström

text: Mikael ”Micke” Rejström (s. 31. tammikuuta 1960 Helsinki) on suomalainen näyttelijä, stand up -koomikko ja vuorovaikutuskouluttaja. Hän on näytellyt useissa teatteri-, elokuva- ja televisiotuotannoissa sekä suomen että ruotsin kielillä. Äidinkieleltään ruotsinkielinen Rejström on työskennellyt improvisaatioteatteri Stella Polariksessa vuodesta 1992. Hän oli yksi suomenruotsalaisen vapaan teatteriryhmän Teater Marsin perustajajäsenistä vuonna 1985.


title: Mikael Rejström

text: Rejströmin tunnettuihin elokuvarooleihin lukeutuu muun muassa Kajus Engblomin osa vuonna 1998 ensi-iltansa saaneessa elokuvassa "Ihanat naiset rannalla". Elokuvassa "Kukkia ja sidontaa" vuonna 2005 hänellä oli sivuosa Kymppi-nimisenä työnjohtajana. Lisäksi hän on näytellyt useissa alle tunnin mittaisissa fiktioelokuvissa, kuten "Turon Baari", "Kertaus" ja "Iloinen talo".


title: Mikael Rejström

text: Rejström valittiin näyttelemisen Suomen mestariksi Näyttelijäliiton Pestuumarkkinoilla vuonna 1998 leikkimielisessä kisassa. Hän taitaa myös jongleerauksen.


title: Kohllapse

text: Kohllapse on australialainen gootti-doom metal -yhtye kotoisin Canberrasta. 1990-luvun alussa perustettu Kohllapse oli yksi tunnetuimmista kristillisistä goottimetalliyhtyeistä, jotka olivat toiminnassa 1990-luvulla, ja alan lehdistö seurasi yhtyeen uraa tiiviisti. Vaikka Kohllapse julkaisi ainoat 2 albumiansa omakustanteisesti, yhtyeellä oli jakelusopimus Nuclear Blast USA:n sekä Blast Beats Distributionin kanssa. Kohllapse on merkittävä innovatiivisesta musiikistaan, jonka on sanottu olevan aikaansa edellä, sillä se yhdisti omalaatuista darkwavea ja progressiivista doom metalia. Lisäksi yhtye sai musiikillista arvostusta sekä kristillisissä että ei-kristillisissä metallipiireissä. "Distant Mind Alternative" on yhtyeen suosituin ja arvostetuin albumi, ja levy-yhtiö Soundmass julkaisi sen uudelleen vuonna 2005. Yhtye koostui pääasiassa kitaristi-laulaja Ro Edwardsista ja rumpali-kosketinsoittaja Matt Aitchisonista. Aitchisonin lähdettyä yhtyeestä vuonna 1999 yhtye hajosi vuonna 2001. Vuonna 2005 Edwards väitti eräässä haastattelussa työstävänsä kolmatta Kohllapse-albumia.


title: Kohllapse

text: Kohllapsen perusti kitaristi-laulaja Ro Edwards ja rumpali-kosketinsoittaja Matt Aitchison varhain 1990-luvulla. Yhtyeen musiikkityyli oli aluksi suoraviivaista death metalia. 1990-luvun puolivälissä monien entisten death metal -yhtyeiden tapaan Kohllapse kehitti tyyliään kokeellisempaan suuntaan.


title: Kohllapse

text: Vuonna 1995 yhtye alkoi riippumattomana äänittää esikoisalbumiaan, joka oli tarkoitettu lähinnä promootiokäyttöön. Yhtye julkaisi nimialbumin "Kohllapse" 1996. Verkkolehdet kuten Tracks of Creation huomioivat sen erityisen synkeästä ja vaihtelevasta kappalemateriaalistaan, joka yhdisteli death metalia, doom metalia, goottimetallia ja elektroaineksia. Yksi kappaleista nimeltä "An End to Pain" on silkkaa black metalia ulosanniltaan. HM-lehti korotti "Kohllapsen" indie-julkaisujen kohokohdaksi ("Pick of the Litter") maaliskuu-huhtikuun numerossaan vuonna 1997 ja vertasi albumia Type O Negativeen, vaikka yhtyeet ovat tyyleiltään erilaisia. Kappale "Tell Me Your Fears" julkaistiin lehden kylkiäisenä kokoelmalevyllä vuonna 1998.


title: Kohllapse

text: Julkaisun jälkeen kristillisen metallimusiikkialan lehdistö alkoi mielenkiinnolla seurata yhtyeen uraa ja uutisoi yhtyeen kotisivuilla antamat päivitykset. Kohllapse on haastatteluissa sanonut, että australialaisena yhtyeenä sekä eurooppalaiset että yhdysvaltalaiset levy-yhtiöt olivat epävarmoja yhtyeen kiinnittämisestä, ja australialaiset yhtiöt eivät halunneet kiinnittää studiohanketta. Sen vuoksi yhtye pysyi riippumattomana. Yhtye kuitenkin solmi jakelusopimuksen yhdysvaltalaisen Blast Beats -musiikkijakelijan kanssa, joka toi albumille lisää näkyvyyttä. Kohllapse sai lisää näkyvyyttä, ja vuonna 1997 suuret levy-yhtiöt kiinnostyivat yhtyeestä. Vuonna 1998 yhtye allekirjoitti jakelusopimuksen Nuclear Blast USA:n kanssa.


title: Kohllapse

text: Jakelusopimukset auttoivat Kohllapsea laajentamaan kuulijakuntaansa maailmanlaajuisesti. Tänä aikana muutama basisti liittyi yhtyeeseen ja jätti sen. Bevan Carroll oli yksi heistä. Siitä ei ole tietoa, soittiko yhtye konsertteja edes Canberran paikallisissa piireissä. Vuonna 1998 uutisoitiin, että yhtyeellä oli meneillään "hyvin vaikeat ajat", mutta sen yksityiskohtia ei koskaan paljastettu.


title: Kohllapse

text: Vuonna 1999 Paul Sweeney liittyi basistiksi, ja yhtye levytti ja julkaisi "Distant Mind Aternativen", synkeimmän, uhkaavimman ja tunnelmallisimman albuminsa. Se esitteli kypsemmän ja synkeämmän suunnan, joka painottui enemmän pimeisiin elektronisiin aineksiin. Edwards vaihteli laulutyyliään syvempään baritoniääneen vastapainoksi aiemmalle murinatyylilleen. Nuclear Blast jakeli "Distant Mind Alternativea", ja se sai ylistäviä arvioita: kriitikot kutsuivat sitä innovatiiviseksi tavastaan yhdistää darkwavea ja doom metalia. Vieraileva naislaulaja Anne Marootians lainasi ääntään kappaleelle "Contort". Kappaleesta "Thorn" kuvattiin musiikkivideo, ja se julkaistiin Heaven's Metal Video Magazine Volume 6 -vhs:llä. Pian underground-piireissä Kohllapsea alettiin pitää yhtenä australian doom metal -suuntauksen tärkeistä nimistä yhtyeiden kuten Paramaecium ja Avrigus kanssa.


title: Kohllapse

text: Aitchison kuitenkin jätti Kollapsen, kun albumi julkaistiin. Edwardsin mukaan "Distant Mind Alternativen" julkaisun jälkeen muutkin suuret levy-yhtiöt olivat vakavasti kiinnostuneita kiinnittämään Kohllapsen. Kuitenkin koska Aitchisonin lähti yhtyeestä sen uran tärkeällä hetkellä, yhtye ei voinut allekirjoittaa sopimuksia.


title: Kohllapse

text: 2 vuoden hiljaisuuden jälkeen Ro Edwards ilmoitti virallisesti Kohllapsen uran päättyneen vuonna 2001. Hän sanoi aloittavansa hankkeen nimeltä Dead Sea, joka soittaisi elektrovaikutteisempaa musiikkia kuin Kohllapse. Myöhemmin hän kuitenkin kertoo eräässä haastattelussa, että hän äänitti vain kaksi kappaletta Dead Sea -hankkeessa, ja se jäi toimettomaksi.


title: Kohllapse

text: Vuonna 2005 australialainen yhtiö Soundmass julkaisi uudelleen "Distant Mind Alternativen". Jälkeenpäin arvostelijat kuten HM-lehden Matt Morrow ovat nimittäneet albumia "mestariteokseksi".


title: Kohllapse

text: Kohllapsen musiikki yhdistelee monia melankolisia doom metalin alalajeja mukaan lukien tunnelmallista doomia, melodista doom-deathia, gootti-doomia, melodista black-doomia ja funeral doomia. Yhtye on saanut vaikutteita aina My Dying Bridesta Dolorianiin ja Katatoniaan sekä Circle of Dustiin. Yhtyeen tyyliä on verrattu Anathemaan ja Paradise Lostiin. Kohllapsen tavaramerkkejä ovat darkwave ja industrial -ainekset kappaleilla kuten "Real Man in Quicksand". Vaikka yhtye hyödyntää goottivaikutteita, Kohllapsen musiikkia nimitetään tavallisesti hyvin pimeäksi progressiiviseksi metalliksi tai dark metaliksi. Yhtyeen musiikkia kuitenkin nimitetään usein myös goottimetalliksi. Edwardsin laulutyyli yhtyeen toisella albumilla muistuttaa kirjoittaja Scott Watersin mukaan Type O Negative -yhtyeen laulaja Peter Steelea, vaikka Edwards hyödyntää myös extreme-laulua.


title: Lola Falana

text: Loletha Elaine "Lola" Falana (s. 11. syyskuuta 1942) on yhdysvaltalainen näyttelijä, muusikko ja tanssija. Hän syntyi Camdenissa, New Jerseyssä, ja vietti suurimman osan lapsuudestaan Philadelphiassa, Pennsylvaniassa.


title: Lola Falana

text: Falana tuli varhaisella urallaan tunnetuksi muun muassa "Golden Boy" -musikaalista (1964), joka aloitti hänen yhteistyönsä Sammy Davis Jr.:n kanssa. Hän tuli myöhemmin tunnetuksi myös televisiosta; hän lisäksi poseerasi "Playboylle" ja julkaisi musiikkia, kuten discolevytyksen "There's A Man Out There Somewhere" (1975), joka nousi Billboardin R&B-listan 67. sijalle. 1960-luvun lopulla hän alkoi työskennellä menestyksellä Italiassa.


title: Lola Falana

text: Falana oli 1970-luvulla ehdolla Tony-palkinnon ja Golden Globen saajaksi. Hän on vetäytynyt näyttelijänuraltaan ja omistautuu tätä nykyä lähinnä uskonnolliselle elämälle. Hän koki 59-vuotispäivänsä aattona ilmestyksen, jonka hän myöhemmin tulkitsi ennakkovaroitukseksi syyskuun 11. päivän iskuista.


title: Lola Falana

text: Falanalla on MS-tauti. Hän on kärsinyt erityisen pahoja relapseja 1980-luvun lopulla ja uudelleen vuonna 1996.


title: Ai Ōtsuka

text: Ai Ōtsuka (, s. 9. syyskuuta 1982) on japanilainen poplaulaja ja lauluntekijä. Hän säveltää ja sanoittaa itse kaikki kappaleensa. Hänen debyyttialbuminsa "Love Punch" julkaistiin keväällä 2004. Joulukuussa 2005 ilmestyi hänen kolmas albuminsa "Love Cook". Ai on noussut nopeasti Avex Trax -levy-yhtiön myydyimpien artistien joukkoon Ayumi Hamasakin, BoAn, Namie Amuron ja Kumi Kōdan rinnalle.


title: Angelo Galasso

text: Angelo Galasso (Francavilla Fontanassa, 4. heinäkuuta 1959) on italialainen muotisuunnittelija. Hänen tunnetuimmat mallistonsa ovat "Interno 8" sekä "Billionaire Couture".


title: Angelo Galasso

text: Galasson kiinnostus muotiin heräsi hyvin varhaisessa vaiheessa, kun hän isänsä kanssa vieraili huippuräätälin luona. Galasso syntyi ja vietti lapsuutensa Francavilla Fontanassa lähellä Brindisiä. Alue oli kulttuurisesti ja historiallisesti merkittävä, ja Galasso on ammentanut kasvuympäristöstään inspiraatiota myöhempiin vaatemallistoihinsa. Ensikosketuksensa muotiin Galasso sai jo kouluiässä. Välitunneilla hän leikkeli eri vaatteista taskuja ynnä muuta ja liitti niitä toisiin vaatteisiin tehden näin omia luomuksia.


title: Angelo Galasso

text: Saatuaan koulutuksensa loppuun Galasso työskenteli menestyksekkäästi pankkialalla ja siirtyi töihin Roomaan. Siellä hän ajautui muodin pariin. Vapaa-ajallaan Galasso suunnitteli paitoja, kokeili eri sommitelmia ja käytti niitä mennessään töihin. Tämä herätti ystävien ja kollegoiden huomion ja osasta heistä tuli Galasson ensimmäisiä asiakkaita. Hän otti asiakkaansa vastaan huoneistossaan "Interno 8":ssa, josta myöhemmin tuli Galasson malliston ja yrityksen nimi. Alun menestys rohkaisi Galasson jättämään pankkialan ja siirtymään muotialalle.


title: Angelo Galasso

text: Vuonna 1990 Pirolissa Galasso julkaisi ensimmäisen mallistonsa, joka herätti muotimaailman huomion. Yksityiskohtaiset designvaatteet saivat uskollisen ostajakunnan ja pian Interno 8 levisi ympäri Italiaa.


title: Angelo Galasso

text: Vuonna 2000 Galasso suuntasi kansainvälisille markkinoille ja saavutti mainetta luomuksillaan. Pian yrityksen vaatteita käyttivät show-alan ammattilaiset, poliitikot, liikemiehet, mediapersoonat ja aristokraatit. Asiakkaita ovat olleet muiden muassa Paul McCartney, Roger Moore ja Michael Caine.


title: Angelo Galasso

text: Vuonna 2005 Galasso yhdisti voimansa aikoinaan myös muotimaailmassa vaikuttaneen F1-tallinjohtajan Flavio Briatoren kanssa. Tarkoitus oli luoda vain miehille suunnattu mallisto, joka nimettiin Briatoren yökerho-ketjun mukaan "Billionaire Coutureksi". Ensimmäinen tätä "couturea" myyvä kauppa avattiin Lontoon Harrodsiin ja myöhemmin ketju on laajentunut muun muassa Itävaltaan, Japaniin ja Venäjälle. Myöhemmin Galasso riitautui Briatoren kanssa Billionaire Couture -merkin osakkeiden hallinnasta. Briatoren pyynnöstä Galasso vähensi omistustaan 49 prosentista 20 prosenttiin, tehden tilaa uusille investoijille. Galasso kuitenkin koki ettei saanut mitään hyvitystä vastineeksi teostaan ja haastoi Briatoren oikeuteen vuonna 2010.


title: Lament for the Weary

text: Lament for the Weary on brittiläisen thrash metal -yhtye Seventh Angelin toinen studioalbumi vuodelta 1992. Albumin musiikki on yhdistelmä thrash metalia ja doom metalia. Brittiläinen lehdistö antoi albumille suopeita arvioita. Hyvästä vastaanotosta huolimatta yhtye hajosi vuosi albumin julkaisun jälkeen, jolloin Ian Arkley perusti doom metal -yhtye Ashen Mortalityn.


title: Lament for the Weary

text: Seventh Angelin toinen albumi "Lament for the Weary" äänitettiin 4. – 16. heinäkuuta 1991 ICC Studiossa, tuottajanaan Roy Rowland. Albumi miksattiin elokuun ensimmäisen kymmenen päivän aikana. Albumin kansitaiteen maalasi brittiläinen fantasiataiteilija Rodney Matthews.


title: Lament for the Weary

text: Tyyli albumilla vaihtui ankarasta thrash metalista enemmän monimutkaisempaan, progressiivisempaan, synkeämpään ja kypsempään thrash-doom metaliin. Albumilla kitarat viritettiin matalaan D:hen, ja mukana on melankolista, akustista kitarointia, erityisesti nimikappaleella, joka sisältää vesisateen ääniä luomaan alakuloista tunnelmaa. Rumpali Tankin soitto on monipuolisempaa verrattuna edelliseen "The Tormentiin". Albumi alkaa 3 minuutin hidastempoisella instrumentaalilla, joka kehittyy nopeampaan tahtiin "Life in All its Emptiness" -kappaleen alkaessa. Soolokitaroilla tilutetaan hillitysti ja maalaillaan suuripiirteisiä, uhkaavia melodioita komppikitaroiden päälle. Laulu albumilla on perinteiselle thrashille tyypillistä huutoa. "Lament for the Weary" on konseptialbumi erään miehen elämästä. Kyseinen henkilö on kärsinyt lapsena kaltoinkohtelusta, ja hänen elämänsä on mennut pahempaan suuntaan masennuksen ja itsetuhoisten ajatusten vuoksi. Hän kuitenkin saa lapsuuden uskonsa takaisin, ja ei kuolemanvuoteellaan pelkää kohdata väistämätöntä.


title: Lament for the Weary

text: Cross Rhythms -lehden Lynn Williams kirjoitti 1. heinäkuuta 1992 "Lament for the Wearysta", että se on kaikin tavoin parannus edellisestä albumista "The Torment", ja nimittää "Lamentia" "ensiluokkaiseksi thrashiksi". Vuoden 2005 arvostelussa HM-lehden ja The Whipping Postin kriitikko Matt Morrow väittää, että "Lament for the Weary kuuluu metallimusiikin albumien parhaimmistoon", ja että se on "klassikko sanan kaikissa merkityksissä". Vuoden 2005 uusintapainoksen sivumerkinnöissä yhtyeen tuttava Nick Bolton kirjoittaa, että "albumin kitaratyöskentely sai erään kriitikon kirjoittamaan, että se sisältää joitain parhaista kitarasooloista, joita hän on koskaan kuullut". Albumin julkaisun jälkeen yhtye soitti konsertteja Saksassa ja Hollannissa tukeakseen "Lament for the Wearyn" myyntiä.


title: Brad Turner

text: Brad Turner (s. 25. toukokuuta 1968 Winnipeg, Kanada) on kanadalainen NHL- ja AHL-jääkiekkoilija, joka pelasi urallaan myös Suomessa SM-liigaa, TuTon joukkueessa kaudella 1994–1995. Pelipaikaltaan Turner oli oikean puolen puolustaja.


title: Brad Turner

text: Turner varattiin 1986 New York Islandersiin vuonna 1986.


title: Brad Turner

text: Turner pelasi vuosina 1986–1990 Michiganin yliopistojoukkueessa. Kanadan nuorisosarjoissa. Kaudella 1990–1991 Turner pelasi sekä ECHL- että AHL-sarjoissa, ennen kuin pääsi seuraavana kautena pelaamaan New York Islandersiin. Turner ei kuitenkaan tehnyt NHL-läpimurtoa, vaan pelasi seuraavat vuodet eri AHL-joukkueissa.


title: Brad Turner

text: Kaudella 1993–1994 Turner pelasi myös Kanadan maajoukkuepelejä.


title: Brad Turner

text: Kauden 1994–1995 Turner kiekkoili SM-liigaan nousseen TuTon paidassa, tehden 43 ottelussa tehot 3+9=12. Turner tunnettiin kuumakallena, joka otti kauden aikana 114 jäähyminuuttia, "sijoittuen" toiseksi koko SM-liigan jäähytilastoissa heti Jari Levosen jälkeen.


title: Salibandyn naisten maailmanmestaruuskilpailut 1999

text: Salibandyn maailmanmestaruuskilpailut 1999 olivat historian neljännet maailmanmestaruuskilpailut ja toiset naisten MM-kisat. Ne pelattiin Ruotsissa Borlängessä. Mukana oli ensimmäistä kertaa B-sarja, jossa oli mukana viisi joukkuetta. A-sarjassa pelasi kahdeksan joukkuetta, jotka jaettiin kahteen lohkoon. A-lohkossa piti olla alun perin mukana myös Venäjä, mutta joukkue vetäytyi kisoista. Näin Venäjän katsottiin sijoittuneen A-sarjan viimeiseksi ja se putosi B-sarjaan.


text: Sijat 5–6


text:
Välierät
Pronssiottelu


text: Loppuottelu


text: Itävalta nousi A-sarjaan vuoden 2001 kilpailuihin.


title: Erste Bank Eishockey Liga

text: Österreichische Eishockey-Liga eli Erste Bank Eishockey Liga ("EBEL") on korkein Itävallassa pelattava jääkiekon sarjataso. Nykymuotoinen liiga muodostettiin vuonna 1965, joskin ensimmäisen kerran Itävallan mestaruudesta kamppailtiin jo 1923. Liigan nykyinen nimi tulee sitä vuodesta 2003 sponsoroineesta Erste Bank -rahoituslaitoksesta.


title: Erste Bank Eishockey Liga

text: Vaikka EBEL on Itävallan liiga, sarjassa on mukana joukkueita myös useista muista lähialueen maista. Kaudella 2018–2019 mukana on kustakin yksi joukkue Italiasta, Kroatiasta, Tšekistä ja Unkarista. Itävallan mestaruus jaetaan parhaalle itävaltalaiselle joukkueelle ja EBEL:n mestaruus koko sarjan voittajalle.


title: Erste Bank Eishockey Liga

text: EBEL:n alempana sarjatasona toimii Alps Hockey League.


title: Ideaaliseos

text: Ideaaliseos eli ideaaliliuos on teoreettinen liuos, jossa komponenttien ominaisuudet eivät muutu liukenemisen johdosta. Ideaalisesta liukenemisesta ei johdu entalpian tai ominaistilavuuden muutosta.


title: Ideaaliseos

text: Ideaaliseokset noudattavat Rauoltin lakia, jonka mukaan aineen osapaineen osuus kokonaispaineesta on sama kuin aineen mooliosuus koko seoksesta. Ideaaliseos poikkeaa ideaalikaasusta siinä, että aineen nesteenä pitäviä molekyylienvälisiä voimia ei oleteta nollaksi. Sen sijaan oletetaan, että seoksen komponenttien väliset voimat ovat kaikille yhtä suuret. Esimerkiksi oletetaan seokselle A + B, että voimat A—A, B—B ja A—B ovat yhtä suuria.


title: Ideaaliseos

text: Ideaaliseosoletus ei ole yleensä realistinen. Sitä voi käyttää sellaisenaan vain, jos seoksen aineet ovat kemiallisesti hyvin samanlaisia. Esimerkiksi hyvin samankaltaisten hiilivetyjen, kuten bentseenin ja tolueenin, tislaus on tällainen tilanne. Kuitenkin jo esimerkiksi veden ja alkoholin tislaus on selvästi epäideaalinen.


title: Vienna Capitals

text: Vienna Capitals on wienilainen jääkiekkojoukkue, joka pelaa Itävallan pääsarjassa, Erste Bank Eishockey Ligassa. Joukkue on voittanut maansa mestaruuden kaudella 2004-2005.


title: HDD Olimpija Ljubljana

text: HDD Olimpija Ljubljana on slovenialainen jääkiekkojoukkue, joka pelaa naapurimaansa Itävallan II tasolla Alps Hockey Ligassa sekä kotimaansa pääsarjassa Slovenian jääkiekkoliigassa.


title: HDD Olimpija Ljubljana

text: Slovenian ollessa osa Jugoslaviaa Ljubljanan joukkue voitti Jugoslavian mestaruuden kahdeksan kertaa. Slovenian mestaruuden joukkue on voittanut 11 kertaa, ja peräti 10 kertaa peräkkäin vuosina 1995–2004. Lisäksi joukkue sai hopeaa monikansallisesta Alppiliigasta kaudella 1996–1997.


title: HDD Olimpija Ljubljana

text: Kaudeksi 2007–2008 joukkue siirtyi pelaamaan Itävallan pääsarjaan. Joukkuetta on valmentanut suomalainen Hannu Järvenpää.


title: Greliini

text: Greliini ( sanoista "growth hormone release inducing") eli KH-reliini tai GH-reliini on pääasiassa mahalaukun limakalvolta erittyvä 28 aminohapon muodostama peptidihormoni, joka lisää kasvuhormonin eritystä aivolisäkkeestä. Lisäksi greliini stimuloi ruokahalua ja nopeuttaa mahalaukun tyhjenemistä. Greliini edesauttaa kasvamista aiheuttamalla ruokahalun lisäyksen kautta elimistöön anabolisen tilan, joka on välttämätöntä kasvulle.


title: Greliini

text: Greliini on peptidihormoni, jonka on osoitettu vähentävän rasvahappojen käyttöä energian lähteenä ja lisäävän kehon rasvakudoksen määrää. Greliini vaikuttaa myös sokeriaineenvaihduntaan, sydämen toimintaan ja tulehduksiin, minkä vuoksi siitä on tullut tärkeä aihe lihavuuteen ja sen liitännäissairauksiin kuten verenpainetautiin, 2-tyypin diabetekseen ja ateroskleroosiin liittyvissä tutkimuksissa.


title: HK Acroni Jesenice

text: HK Acroni Jesenice eli HK Jesenice oli slovenialainen jääkiekkojoukkue, joka pelasi viimeksi naapurimaansa Itävallan pääsarjassa, Österreichische Eishockey-Ligassa.


title: HK Acroni Jesenice

text: Slovenian ollessa osa Jugoslaviaa Jesenicen joukkue voitti Jugoslavian mestaruuden peräti 23 kertaa. Slovenian mestaruuden joukkue on voittanut viisi kertaa, ja ollut yhdeksän kertaa hopealla.


title: HK Acroni Jesenice

text: Joukkue meni konkurssiin ja hajotettiin syyskuussa 2012.


title: Fehérvár AV19

text: Sapa Fehérvár AV19 on unkarilainen jääkiekkojoukkue, joka pelaa naapurimaansa Itävallan pääsarjassa, Erste Bank Eishockey Ligassa, mutta tulee mukaan kotimaansa pudotuspeleihin. Joukkue pelaa sinivalkoisissa peliasuissa.


title: Fehérvár AV19

text: Joukkue on voittanut Unkarin-mestaruuden yhdeksän kertaa.


title: Fehérvár AV19

text: Joukkueen nimestä on useita versioita. Uusin versio on AV19. AV on lyhenteestä Alba Volán, ja 19 tulee joukkueen ehkä tunnetuimman pelaajan Gábor Ocskayn pelinumerosta. Muita nimiä ovat Alba Volán SC ja SAPA Fehérvár AV19.


title: Fehérvár AV19

text: Joukkueessa pelasi kaudella 2007–2008 suomalainen jääkiekkoilija Toni Sihvonen. Kaudella 2009–2010 suomalaiskiekkoilijoita oli kolme Tommi Satosaari, Juha Alén ja Teemu Elomo.


title: Maharauhanen

text: Maharauhaset eli mahanesterauhaset () ovat mahalaukun limakalvolla sijaitsevia rauhasia, jotka erittävät mahanesteen. Maharauhaset ovat avoeritysrauhasia, joiden erite laskee suoraan mahalaukun limakalvon pintaan. Maharauhasissa on kolmenlaisia rauhassoluja: katesolut erittävät suolahappoa ja sisäistä tekijää, pääsolut erittävät pepsiinin esiastetta pepsinogeeniä, sivusolut erittävät mahalaukun limakalvoa suojaavaa musiinipitoista limaa. Katesoluja ja pääsoluja sisältäviä maharauhasia esiintyy vain mahan runko-osassa ja mahanpohjassa, mutta limaa erittäviä maharauhasia on kaikkialla mahalaukun limakalvolla. Maharauhasissa on myös endokriinisia soluja, jotka erittävät hormoneja verenkiertoon. Mahan porttiosan maharauhasista sekä pohjukaissuolesta erittyy gastriini-hormonia, joka lisää suolahapon ja pepsinogeenin erittymistä. Histamiinia erittyy puolestaan mahan runko-osan ja mahanpohjan maharauhasista.


title: EC Red Bull Salzburg

text: EC Red Bull Salzburg on salzburgilainen jääkiekkojoukkue, joka pelaa Itävallan pääsarjassa, Erste Bank Eishockey Ligassa. Joukkue pelaa kotiottelunsa Eisarena Salzburg -nimisellä areenalla. Joukkueella on myös samanniminen farmijoukkue Venäjän nuorten jääkiekkosarjassa.


title: EC Red Bull Salzburg

text: Salzburgin jääkiekkohistorian korkein taso juontaa kaudelle 1977–1978, kun Salzburg otti sensaatiomaisen kolmannen sijan ensimmäisessä divisioonassa. Lähes 30 vuotta sitten pelaajat, kuten Rick Cunningham ja Roger Lamoureux, auttoivat nostamaan jääkiekon suosiota Salzburgissa, ja joulukuussa 1977 jäähalli oli loppuunmyyty ensimmäistä kertaa. Kymmenen vuotta myöhemmin 1988 Salzburgin jääkiekkojoukkueella (lyhyesti SEC) oli jälleen suunta kohti mestaruutta. Vahvojen pelaajien kuten venäläisen Viktor Schalimow ja Sergej Kapustin tai kuten Greg Holst Kanadasta tai wieniläinen Peter Znenahlik, voisi odottaa jännittävää talvea ”Volkgartenissa”. Vahvan kauden jälkeen, johon sisältyy kärkisijoitus karsinnassa, Salzburg epäonnistui ensimmäisessä yrityksessä voittaa Bundesliigamestaruus, ja heikko taloudellinen tilanne aiheutti SEC:n putoamisen ensimmäiseen divisioonaan.


title: EC Red Bull Salzburg

text: Uudempi ajanjakso Salzburgin jääkiekkojoukkueella alkoi 2000-luvulla Red Bull -sponsorin kanssa. Vahvistuksien, kuten kanadalaisen Sheldon Moserin ja yhdysvaltalaisen Brian McCarthyn, avulla Red Bullista tuli nopeasti Oberligan mestari kaudella 2000–2001 (Oberliga oli toinen divisioona), mutta Red Bull ei ollut vielä valmis korkeimmalle tasolle. Kolmen vuoden päästä Red Bull oli valmis. Red Bull taisteli tiensä takaisin mestariksi päättäen Salzburgin jääkiekkojoukkueen 16-vuotisen poissaolon Bundesliigasta.


title: EC Red Bull Salzburg

text: Voitettuaan Nationalligan mestaruuden vuonna 2004 Red Bull nousi Itävallan korkeimmalle sarjatasolle, Erste Bank Eishockey Ligaan (EBEL). Kaudella 04-05 Red Bullin farmijoukkue pelasi vielä Nationalligassa.


title: EC Red Bull Salzburg

text: Red Bull -joukkueen oli opittava ensimmäisestä Bundesliiga-kaudesta, vaikka he näyttivätkin potentiaalisuutensa. Seuraava seitsemäs ja viimeinen sija harjoituskierroksilla kausilla, jonka he näkivät kehityksenä. Joukkue muodostettiin yhä ammatillisemmassa ympäristössä, ja toista vuotta seurasi kehitys. Red Bull etenikin Erste Bank Eishockey Ligan finaaliin asti. Finaalissa Red Bull kuitenkin hävisi EC VSV -joukkueelle.


title: EC Red Bull Salzburg

text: Kolmannella kaudellaan ensimmäisessä divisioonassa Salzburg viimein palkittiin. Upeassa runkosarjassa Red Bull oli hävinnyt vain yhden 28 kotiottelusta. Salzburg jatkoi erinomaisia otteitaan myös pudotuspeleissä. Voitettuaan loistavasti kolme kertaa Vienna Capitalsin semifinaalissa ja hävittyään finaalissa vain kerran VSV:lle ansaitsi Salzburg ensimmäisen Itävallan mestaruutensa voitoin 4-1. Red Bullin menestyksen syy oli johdonmukaisuus. Joukkueen päävalmentaja Hardy Nilsson oli täydellisesti valmistanut joukkueen. 59 vuotta vanha ruotsalainen siirtyi eläkkeelle valmennuksesta juhliessaan Red Bullin mestaruutta ja kymmenettä mestaruuttaan valmentajana.


title: EC Red Bull Salzburg

text: Red Bullin ollessa neljättä kautta ensimmäisessä divisioonassa joukkueeseen liittyi uusi päävalmentaja ja urheilujohtaja Pierre Pagé kuten myös muita uusia kansainvälisiä valmentajia. Joukkueen kakkosvalmentajaksi tuli suomalainen Reijo Ruotsalainen. Ensimmäisinä kuukausina kanadalainen Pierre Pagé auttoi luomaan kansainvälisen jääkiekon kehitysmallin (IIDM), jolla luodaan perustaa lupaavien junioripelaajien kehittämiselle, ja hän otti ennennäkemättömän askeleen nostaessaan nuoria pelaajia ykkösjoukkueen kokoonpanoon. Red Bullilla oli runkosarjassa ylä- ja alamäkiä, mutta pudotuspeleissä se oli pysäyttämätön. Neljännesfinaalissa VSV:tä vastaan pelatun, uuvuttaneen paras viidestä -ottelusarjan jälkeen Red Bull voitti semifinaalissa Vienna Capitalsin. Finaalista tuli trilleri, kun vastaan asettui slovenialainen joukkue Olimpija Ljubljana. Red Bull piti hermonsa kurissa paremmin ja voitti mestaruuden voitoin 4-2. Salzburg onnistui voittamaan mestaruuden toisena vuonna peräkkäin ja farmijoukkueen toinen sija Österreichische Nationalligassa myös korosti hyvää pelitaitoa.


title: EC Red Bull Salzburg

text: 2008–2009 kaudella Red Bull niukasti epäonnistui uusimaan mestaruutensa. Jännittävän finaalisarjan viimeisessä pelissä Red Bull hävisi niukasti 1-2. Joukkue menetti mestaruutensa KAC:lle. Red Bull päätti kauden kuitenkin pää pystyssä. Se pelasi nopeatempoista ja vahvaa jääkiekkoa, vaikka joukkue oli selvästi nuorin Erste Bank Eishockey Ligassa (joukkueen keski-ikä oli 23,8). Samalla joukkue vakuutti useimmat salzburgilaiset fanit, jotka täyttivät areenat pudotuspeleissä. Pierre Pagé teki toisena vuonna vielä suuremman vaikutuksen kuin edellisenä. Hänellä on taito tuoda taitavia junioreita Itävallasta ja ulkomailta sekä yhdistää heidät vahvimpien itävaltalaispelaajien kanssa. Joukkueen kapteeni Thomas Koch sai MVP kunnianosoituksen tällä kaudella. Muutama lahjakas farmijoukkueen pelaaja myös sai tilaisuuden näyttää taitoja ensimmäisessä divisioonassa, jotkut heistä jopa onnistuivat pitämään pintansa finaalisarjassa. Red Bull peluutti ensimmäisessä divisioonassa 43 pelaajaa. Farmijoukkue, joka pääasiassa koostui alle 20-vuotiaista pelaajista, karsiutui neljännesfinaalissa (vastassa oli EK Zell am See).


title: EC Red Bull Salzburg

text: Tämä kausi jätti kaikki muut varjoonsa. Kolmantena vuotenaan Red Bullin päävalmentaja Pierre Pagé määrätietoisesti tavoitteli kolmea mestaruutta. Syyskuussa 2009 Red Bull voitti oman kutsuturnauksen (Red Bull Saluten). Mestaruus oli joukkueelle ensimmäinen, vaikka turnaus oli jo pelattu viisi kertaa. Joukkue kukisti Euroopan kovimpia joukkueita kuten CSKA Moskovan. Tammikuussa 2010 joukkue voitti toisen mestaruuden, Euroopan arvostetuimman IIHF-joukkueiden turnauksen eli Continental Cupin. Red Bullin ”kypärätempusta” tuli totta, kun joukkue voitti Erste Bank Eishockey Ligan. Kausi oli joukkueen kymmenvuotisen historian menestyksekkäin. Thomas Kochille mestaruus oli ensimmäinen joukkueen kapteenina. Erinomainen työ junioreiden kanssa palkittiin alle 20-vuotiaitten ja alle 17-vuotiaitten mestaruudella. Red Bullin farmijoukkue kärsi tappion EC-TREND Dornbirnille. 12. tammikuuta 2010 Red Bull rikkoi ennätyksen: joukkueeseen tuli Jesenice ja joukkueen kokoonpanon keski-ikä oli 21,1 vuotta. 47 Salzburgin pelaajista pelasi vähintään yhden pelin Itävallan pääsarjassa.


title: EC Red Bull Salzburg

text: Eisarena Salzburg valmistui vuonna 1960. Hallin remontti valmistui 2002. Sen katsojakapasiteetti on 3200.


title: EC VSV

text: Eishockey-Club Villacher Sportverein (EC VSV) on jääkiekkojoukkue itävaltalaisesta Villachin kaupungista. Se pelaa Itävallan pääsarjassa, Erste Bank Eishockey Ligassa. Joukkue on kuusinkertainen Itävallan mestari.


title: Andersin

text: Andersin on sukunimi, joka on johdettu patronyymisestä ruotsalaisesta henkilönnimestä Anders. Suvun ydinaluetta ovat vanhastaan Pohjois-Savo, Pohjois-Karjala ja Inkerinmaa. Suvun kantaisä ja nimenantaja oli muuan Erik Andersson (Eerik Antinpoika, 1667-1740), joka toimi rykmentinkirjurina Narvassa, sittemmin Käkisalmessa ja lopulta kruununvoutina Pohjois-Karjalassa. Hän näkyy alkaneen käyttää nimeä Andersin aivan 1700-luvun alkuvuosina. Erik Andersson solmi avioliiton 1694 Gertrud Elisabet Henrikintytär Cornelian (1673-1741) kanssa.


title: Andersin

text: Tunnettuja nimenkantajia:


title: HC TWK Innsbruck

text: HC Tiroler Wasserkraft Innsbruck on innsbruckilainen jääkiekkojoukkue, joka pelaa Itävallan korkeimmalla sarjatasolla Erste Bank Eishockey Ligassa.


title: HC TWK Innsbruck

text: Kaudella 2009–2010 joukkueessa pelasi suomalainen Teemu Virtala.


title: EC KAC

text: EC KAC (Klagenfurter Athletiksport Club) on klagenfurtilainen jääkiekkojoukkue, joka pelaa Itävallan pääsarjassa, Erste Bank Eishockey Ligassa.


title: EC KAC

text: Joukkue on maansa kaikkien aikojen paras jääkiekkojoukkue, jolla on 30 Itävallan mestaruutta vuosilta 1934-2013. Joukkue voitti 2002 myös monikansallisen Itävallan, Unkarin ja Slovenian sarjan mestaruuden.


title: EHC Linz

text: EHC Liwest Black Wings Linz (EHC Linz) on linzilainen jääkiekkojoukkue, joka pelaa Itävallan pääsarjassa, Erste Bank Eishockey Ligassa.


title: EHC Linz

text: Linzin joukkue on tunnettu aikojen saatossa eri nimillä kuten EHC Linz, EHC Black Wings Linz ja EHC Liwest Linz. Nimi on vaihtunut pääasiassa konkurssien ja organisaatiomuutosten takia. Nykyinen virallinen nimi on EHC Liwest Black Wings Linz.


title: Jyväskylän seminaari

text: Jyväskylän seminaari oli vuonna 1863 perustettu Suomen ensimmäinen opettajaseminaari.


title: Jyväskylän seminaari

text: Seminaarin ensimmäinen johtaja oli Uno Cygnaeus, joka oli saanut läpi monia ajatuksiaan suomalaisen kansakoulun opetuksesta, muun muassa käsityö tuli opetusohjelmaan ensimmäisenä Euroopassa. Jyväskylä valittiin seminaarin paikaksi sen keskeisen sijainnin vuoksi. Seminaarin erikoisasema säilyi pitkään senkin jälkeen, kun seminaareja alettiin perustaa muualle Suomeen. Jyväskylässä oli myös Suomen ensimmäinen suomenkielinen poikalyseo (1858) ja tyttökoulu (1864).


title: Jyväskylän seminaari

text: Seminaari lakkautettiin vuoteen 1938 mennessä, kun Jyväskylän kasvatusopillinen korkeakoulu oli perustettu 1934 ja sinne siirtyi opettajankoulutus ylioppilaspohjaisena.


title: Jyväskylän seminaari

text: Seminaarissa oli opettajana Johan Ferdinand Canth, joka avioitui 1865 oppilaansa Minna Johnssonin kanssa.


title: Jyväskylän seminaari

text: Jyväskylän seminaarista valmistui vuosien mittaan 4 500 kansakoulunopettajaa. He sijoittuivat työhön eri puolille maata ja ottivat kylässään monia vastuutehtäviä koulutyön ulkopuolellakin. Seminaari tarjosi sosiaalisen kohoamisen väylän erityisesti miesopiskelijoille. Miesoppilaista päätyivät kirjailijoiksi esimerkiksi Einari Vuorela, Johannes Linnankoski ja Urho Karhumäki. Musiikin alalla ansioituneita seminaarilaisia ovat Otto Kotilainen ja Martti Korpilahti.


title: Jyväskylän seminaari

text: Seminaari kasvatti naisopiskelijoista yhteiskunnan ja kulttuurin toimijoita, jotka perustivat esimerkiksi tyttökouluja ja naisjärjestöjä. Huomattavimpia heistä olivat kirjailijat Minna Canth ja Anni Swan, runoilijat Immi Hellen ja Helmi Auvinen, ensimmäinen suomenkielinen naisrunoilija Isa Asp, oopperalaulajat Lydia Lagus ja Lea Piltti, monien naisjärjestöjen kuten Martta-järjestön perustaja Lucina Hagman sekä Suomen ensimmäinen naismaisteri Emma Irene Åström.


title: Graz 99ers

text: Moser Medical Graz 99ers on grazilainen jääkiekkojoukkue, joka pelaa Itävallan pääsarjassa, Erste Bank Eishockey Ligassa.


title: Craniopagus parasiticus

text: Craniopagus parasiticus on lääketieteessä tila, jossa ihmisen loisena elävän kaksosen kehittymätön tai alikehittynyt ruumis on kiinnittynyt kehittyneen kaksosen päähän. Tila on erittäin harvinainen: vain kahdeksasta tapauksesta on kirjallista tietoa.


title: Craniopagus parasiticus

text: Manar Maged (30. maaliskuuta 2004 – 25. maaliskuuta 2006) oli egyptiläinen kaksostyttö, joka syntyi loisena elävä kaksoissisko Islaam päähänsä osittain kiinnittyneenä. Samalla syntyi myös terve sisko Noora. Pään vasemman puoleiseen osaan kiinnittynyt kaksonen irrotettiin leikkauksella.


title: Craniopagus parasiticus

text: Leikkaus tapahtui Magedin ollessa kymmenen kuukauden ikäinen Benhan kaupungissa Egyptissä 9. helmikuuta 2005. Hän pääsi kotiin 28. toukokuuta 2005.


title: Craniopagus parasiticus

text: Päästä kiinnittynyt alikehittynyt kaksonen oli lähes normaalisti kehittynyt pään osalta, mutta muun kehon osalta ei. Alikehittynyt kaksonen pystyi räpyttämään silmiään, itkemään, imemään ja hymyilemään mutta oli täysin riippuvainen elintoimintojen osalta kehittyneestä kaksosestaan, sillä hänellä ei ollut keuhkoja eikä sydäntä. Päästä kiinnittyminen toimi kuin napanuora tarjoten elinmahdollisuuden alikehittyneelle kaksoselle.


title: Craniopagus parasiticus

text: Manar kuoli aivojen infektioon 25. maaliskuuta 2006, vain 13 kuukautta onnistuneen leikkauksen jälkeen.


title: Craniopagus parasiticus

text: Rebeca Martínez (10. joulukuuta 2003 – 7. helmikuuta 2004) oli Dominikaanisessa tasavallassa elänyt tyttö, jolla oli kaksi päätä.. Tapaus sai laajaa mediahuomiota eri puolilla maailmaa.


title: Craniopagus parasiticus

text: Ennen tytön syntymää luultiin, että hänellä olisi kasvain päässään, sillä testeissä ei näkynyt merkkejä toisesta päästä. Martínezin vanhemmilla on myös muita lapsia.


title: Craniopagus parasiticus

text: Martínezin toinen pää alkoi kasvaa nopeammin kuin toinen. Toisessa päässä aivot, korvat, silmät ja huulet olivat vajavaisesti kehittyneet. Leikkaus oli välttämätön, ja sitä yritettiin Santo Domingossa 6. helmikuuta 2004. Tämän kaltainen leikkaus oli maailmassa ensimmäinen laatuaan. Operaatio kesti yksitoista tuntia, mutta tyttö kuoli seuraavana aamuna. Hän oli alle kahden kuukauden ikäinen.


title: Mauritiuksenkutoja

text: Mauritiuksenkutoja ("Foudia rubra") on erittäin uhanalainen Mauritiuksen lounaisosassa elävä lintu .


title: Mauritiuksenkutoja

text: Mauritiuksenkutoja on kooltaan noin 14 cm. Koiraan pää ja rinta ovat väriltään kirkkaan punaiset. Vatsan höyhenet ovat oliivinvihreät. Selkä ja siivet ovat väriltään tumman ruskeat. Koiras ei sekoitu muihin kutojiin, mutta naaraat ja nuoret linnut voivat sekoittua madagaskarinkutojaan, mutta ne ovat väritykseltään tummempia, niiden ruumis on pulleampi ja pyrstö huomattavasti lyhyempi. Lajin laulu on vaihtelevia "clip clip"-ääniä, kutsuäänet ovat karheampia.


title: Mauritiuksenkutoja

text:
Mauritiuksenkutojat elävät kaikenlaisissa trooppisissa metsissä. Erityisesti ne suosivat saaren alkuperäisiä mäntyjä ja
sugia kasvavissa metsissä. Ravintonaan linnut käyttävät pääosaksi hyönteisiä, mutta myös hedelmiä ja mettä.


title: Mauritiuksenkutoja

text: Mauritiuksenkutojakannan kooksi arvellaan noin 210–250 yksilöä. Suurin lintuihin kohdistuva uhka on metsien hakkaaminen, joka on jo hävittänyt suuren osan alkuperäisistä mauritiuksenkutojista. Lisäksi kantaa vähentävät saarelle levinneet saalistajat kuten mustarotta ja jaavanmakaki. Myös kilpailu ravinnosta saarelle levinneen madagaskarinkutojan kanssa tuottaa ongelmia.


title: Bonaventura Genelli

text: Giovanni Bonaventura Genelli (s. 8. syyskuuta 1798 Berliini – k. 13. marraskuuta 1868 Weimar) oli italialaisesta nimestään huolimatta saksalainen maalari.


title: Bonaventura Genelli

text: Genelli opiskeli ensin isänsä ja setänsä ohjauksessa, mutta siirtyi myöhemmin opiskelemaan Roomaan. Hän palasi Roomasta 1832 Saksaan ja sai tilauksen maalata erään roomalaistyylisen rakennuksen seinä- ja kattomaalaukset. Tehtävä oli liian suuri, ja hän sai vain osan siitä suoritetuksi. Myöhemmin hän maalasi myös öljymaalauksia.


title: Vaskiluodon voimalaitos

text: Vaskiluodon voimalaitosalue on Vaskiluodossa sijaitseva useiden eri yhtiöiden omistamia voimalaitoksista muodostuva alue. Vaskiluoto 1 on Etelä-Pohjanmaan Voima Oy:n omistama käytöstä poistettu hiilivoimalaitos. Vaskiluoto 2 on Vaskiluodon Voima Oy:n omistama hiiltä ja biomassaa käyttävä voimalaitos, joka tuottaa sähkön ohella myös suuren osan Vaasan kaupungin kaukolämmöstä. Vaskiluoto 3 on käytöstä poistettu öljyvoimalaitos.


title: Vaskiluodon voimalaitos

text: Alueella toimivat lisäksi kantaverkkoyhtiö Fingridin kaasuturbiinilaitos, Vaasan Sähkön lämpökeskus sekä Wärtsilän moottorilaboratorio.


title: Vaskiluoto 1

text: Vaskiluoto 1 on toimintansa lopettanut 38 MW:n hiilivoimalaitos Vaasan Vaskiluodossa. Valmistuessaan 1958 se oli sähköteholtaan Suomen suurin lauhdevoimalaitos.


title: Viljo Mäkipuro

text: Viljo Ilmari Mäkipuro (sukunimi vuoteen 1918 Mäkinen; 26. tammikuuta 1899 Hartola – 23. tammikuuta 1982 Salo) oli suomalainen Oulussa asunut kirjailija ja toimittaja, jonka kirjojen aiheena olivat usein Lapin kultamaat ja kullankaivajat. Hän käytti myös nimimerkkejä "Kolistimen ukko" ja "Ville Maara".


title: Viljo Mäkipuro

text: Mäkipuron vanhemmat olivat rakennusmestari Villehad Mäkinen ja Edla Maria Engström. Hän suoritti keskikoulun 1917.


title: Viljo Mäkipuro

text: Mäkipuro oli toimittajana Keskisuomalainen-lehdessä 1920–1927, Sisä-Suomi-lehdessä 1927–1930, Ajan Sana -lehdessä 1930–1933 sekä Kaiku-lehdessä 1934–1949. Hän oli Vapaan työväenliiton sihteerinä 1933–1934, kokoomuspuolueen Oulun 1. piirisihteerinä 1935–1945 ja toimittajana Pohjois-Suomen sanomapalvelussa vuodesta 1949 sekä Pohjois-Suomi-lehdessä.


title: Viljo Mäkipuro

text: Mäkipuro oli naimisissa vuodesta 1925 Brita Johanna Vitikan kanssa.


title: Pioneer-anomalia

text: Pioneer-anomalia on pienen jarruttavan voiman aiheuttama poikkeama Aurinkokunnan ulko-osiin lähetettyjen luotainten radoissa. Ilmiö on nimetty Pioneer 10 -luotaimen mukaan, sillä sen liikkeestä anomalia raportoitiin ensimmäisenä. Anomalian syytä ei toistaiseksi osata selittää. Sillä saattaa olla jonkinlainen yhteys muutamien luotainten yhteydessä raportoituun ohilentoanomaliaan.


title: Pioneer-anomalia

text: Teknisesti Pioneer-anomaliassa on kyseessä luotainten lähettämien signaalien Dopplerin ilmiön hyödyntäminen niiden tarkan nopeuden määrittämiseksi. Kyseessä on suunnilleen 6×10 Hz suuruinen sinisiirtymä, joka jää yli, kun luotainten laskennallisesta rataliikkeestä aiheutuva doppler-efekti poistetaan. Tämä vastaa noin 8 × 10 m/s kiihtyvyyttä Aurinkoa kohti. Erityisen erikoista on, ettei tämän kiihtyvyyden suuruus näytä riippuvan luotaimen etäisyydestä.


title: Pioneer-anomalia

text: Ensimmäiset viitteet Pioneer-anomaliasta saatiin jo vuonna 1980 ja ilmiötä käsiteltiin alustavasti jo aikaisemmissa julkaisuissa (kuten ), mutta ilmiön voidaan katsoa varsinaisesti tulleen julkisuuteen vasta vuonna 1998, jolloin Pioneer-ohjelman ratalaskenta-asiantuntija John Anderson ryhmineen julkaisi artikkelin "Indication, from Pioneer 10/11, Galileo, and Ulysses Data, of an Apparent Anomalous, Weak, Long-Range Acceleration". Anomalia näyttäisi tulevan esiin nopeasti suurin piirtein Saturnuksen radan tuntumassa.


title: Pioneer-anomalia

text: Nykyisellään anomalian syy on tuntematon ja se on kirvoittanut sekä ammattitutkijoiden että myös tieteenharrastajien mielikuvitusta. Vuoteen 2008 mennessä aiheeseen liittyviä tieteellisiä julkaisuja on kertynyt toistasataa. Runsaan tutkimuksen vuoksi erilaisia mahdollisia syitä ilmiölle on kehitetty runsaasti ja selitykset vaihtelevat luotainten rakenteisiin liittyvistä efekteistä hyvinkin esoteerisiin, "uutta fysiikkaa" luoviin teorioihin.


title: Pioneer-anomalia

text: Eräiden arvioiden mukaan luultavin selitys ilmiölle löytynee luotainten lämpösäteilyn aiheuttamasta säteilypaineesta, mutta muun muassa MOND- ja "Scale Expanding Cosmos"-teorioiden on väitetty ennustavan anomalian olemassaolon.


title: Pioneer-anomalia

text: Eräs ongelmallinen piirre Pioneer-anomaliassa on, ettei se näytä vaikuttavan lainkaan planeettojen ratoihin, jotka noudattavat hyvin suurella tarkkuudella tavanomaisen taivaanmekaniikan ennusteita, vaikka niiden olisi pitänyt olla altistuneena anomalian aiheuttamalle häiriövoimalle vuosimiljardien ajan. Tämä viittaisi luotainten kohdalla tekniseen syyhyn. Toisaalta myös useat Aurinkokunnan asteroidit ovat olleet alttiina anomalialle. Näistä erityisesti asteroidi 1995 SN on viettänyt viimeiset 54 vuotta vyöhykkeellä, jolla anomalia on luotainten liikkeessä tullut näkyviin eikä sen liike myöskään vastaa ennusteita vaan asteroidi on nykyisin kadonnut. Tämäntyyppiset katoamiset ovat tavallisia tilanteissa, joissa asteroidin tai komeetan rata ei syystä tai toisesta vastaakaan ennustetta.


title: Pioneer-anomalia

text: Mikäli Pioneer-anomalia on todellinen fysikaalinen ilmiö ja se jostakin syystä vaikuttaa vain pienimassaisiin kappaleisiin, tämä kyseenalaistaa yleisen suhteellisuusteorian perustana olevan ekvivalenssiperiaatteen.


title: Pioneer-anomalia

text: Pioneer-anomalia on hyvin pieni poikkeama, joten se voidaan havaita vain jos luotaimen asennonsäätelyjärjestelmä on toteutettu niin, ettei se aiheuta virhettä mittauksiin eli käytännössä saattamalla luotain tai erillinen vauhtipyörä pyörimisliikkeeseen. Esimerkiksi Voyager-luotainten asennonsäätö toteutettiin rakettimoottoreilla, jotka kyllä toimivat asennonsäätäjinä, mutta joiden toiminta ei ole riittävän tarkkaa, jotta mahdollinen anomalia voitaisiin luotaimen radasta mitata.


title: Pioneer-anomalia

text: Sekä Pioneer 10 että 11 -luotainten liikkeeseen vaikuttaa (8,74 ± 1,33) × 10 m/s suuruinen kiihtyvyys, joka suuntautuu Aurinkoa kohti. Numeerisesti kiihtyvyyden arvo on lähellä valonnopeuden ja Hubblen vakion tuloa, mutta tämä voi hyvin olla vain yhteensattuma.


title: Pioneer-anomalia

text: Sekä Galileo että Ulysses -luotaimen radassa on havaittu selittämätön poikkeama. Näiden luotainten vakautus on kuitenkin toteutettu osittain rakettimoottoreilla, joten tuloksen luotettavuus on epävarma. Lisäksi kumpikin luotain on viettänyt paljon aikaa Aurinkokunnan sisäosissa ja suorittanut useita ohilentoja, mikä pienentää Pioneer-anomalian havaitsemisen mahdollisuutta. Mahdollisen Pioneer-anomalian havaitseminen myös näiden luotainten liikkeessä oli kuitenkin seikka, joka johti ilmiön laajamittaiseen julkaisemiseen.


title: Pioneer-anomalia

text: Cassini-luotaimen liikkeessä on havaittu (26,7 ± 1,1) × 10 m/s suuruinen anomaalinen kiihtyvyys. Tämän kuitenkin tiedetään olevan – ainakin osittain – luotaimen ydinparistojen lämpösäteilyn aiheuttamaa, minkä vuoksi anomaliasta on vaikea sanoa Cassinin liikkeen perusteella mitään.


title: Pioneer-anomalia

text: New Horizons -luotaimen asennonsäätely tapahtuu rakettimoottoreilla, joten sitä ei ole suunniteltu mahdollisen Pioneer-anomalian tutkimusta varten. Luotain kuitenkin on suurimman osan matkasta Jupiterin ja Pluton välillä pyörimisliikkeen vakauttama, minkä vuoksi sen liikkeestä voi olla mahdollista saada havaintoja Pioneer-anomalian ilmestymisestä Saturnuksen radan tuntumassa.


title: Vaskiluoto 2

text: Vaskiluoto 2 on Vaasassa sijaitseva hiilivoimalaitos, jonka nettosähköteho on 230 MW ja kaukolämpöteho 175 MW. Laitoksen kattila on valmistunut 1982 ja turbiinilaitos 1998. Vuonna 1993 voimalaitoksen rikkidioksidipäästöjä rajoitettiin rakentamalla rikinpoistolaitos. Typenoksidipäästöjä on vähennetty uusimalla hiilikattilan polttotekniikkaa 1994 ja 2007. Vaasassa kaukolämpöä tuottavat myös Westenergyn Mustasaaren puolella sijaitseva jätteenpolttolaitos, keskusta-alueen lämpövoimalaitos lähellä Palosaaren siltaa, huippulämpökeskukset Vaskiluodossa, Isolahdessa, Pitkällämäellä ja Klemettilässä, joita käytetään talvipakkasilla tuottamaan lisäkaukolämpöä.


title: Vaskiluoto 2

text: Vuonna 2011 Vaasan voimalaitos tuotti sähköä 1099 GWh ja kaukolämpöä 613 GWh. Vaskiluotoon rakennettiin vuonna 2012 polttoaineteholtaan 140 MW:n biomassan kaasutuslaitos, jolla mahdollistetaan puu- ja peltoenergian sekä energiaturpeen käyttö olemassa olevan kivihiilivoimalaitoksen polttoaineena. Kaasutustekniikkaa ei ole missään päin maailmaa ennen käytetty tässä mittakaavassa tähän tarkoitukseen. Kyse on maailman suurimmasta metsähakkeen kaasua polttava voimalaitos. Uuden kaasutuslaitoksen ansiosta 25–40 prosenttia kivihiilestä voitaisiin korvata kotimaisilla biopolttoaineilla. Samalla hiilidioksidipäästöjen odotettiin vähenevän noin 230 000 tonnilla vuodessa. Vuonna 2013 todettiin että uuden voimalan polttoaineesta noin puolet oli kivihiiltä, sillä hiilen hinta oli niin alhaalla että hakkeen käyttö ei ollut taloudellisesti kannattavaa.


title: Tuomo Itkonen

text: Tuomo Antero Itkonen (30. marraskuuta 1894, Pulkkila – 16. syyskuuta 1984, Laurila) oli Inarin kirkkoherra, Saamelaisten kristillisen kansanopiston rehtori, historiantutkija ja kirjailija.


title: Tuomo Itkonen

text: Itkosen vanhemmat olivat teologian kunniatohtori, Inarin kirkkoherra Lauri Arvid Itkonen (1865-1925) ja Amanda Sofia Karjalainen. Hän pääsi ylioppilaaksi 1913 Oulun suomalaisesta klassisesta lyseosta ja suoritti teologian erotutkinnon 1917. Hänet vihittiin papiksi vuonna 1917 ja hän suoritti vielä kuuromykkäinopettajatutkinnon 1923.


title: Tuomo Itkonen

text: Itkonen oli Kuopion hiippakunnan kuuromykkäin matkapappina 1918–1923 ja Oulussa esikaupunkipappina 1920–1923. Hän oli sitten kirkkoherrana Inarissa 1923–1942 ja Kemin maaseurakunnan kirkkoherrana vuodesta 1942 alkaen. Itkonen oli myös Inarin ja Kemin maalaiskunnan kunnanvaltuustojen jäsenenä. Hän sai rovastin arvon 1945.


title: Tuomo Itkonen

text: Tuomo Itkonen oli naimisissa vuodesta 1926 kansakoulunopettaja Anna Rauha Lönnroosin kanssa. Tuomo Itkosen veli oli saamen kielen ja saamelaiskulttuurin tutkija Toivo Immanuel Itkonen.


title: Heikki Kekkonen

text: Heikki Antero Kekkonen (27. syyskuuta 1937, Oulu – 24. lokakuuta 1978, Helsinki) oli suomalainen toimittaja ja kirjailija.


title: Heikki Kekkonen

text: Heikki Kekkonen oli toimittajana Kalevassa, Tutkassa, Liitossa, Oulu-lehdessä, Yleisradiossa (Radio ja TV) ja Iltaset-iltapäivälehdessä sekä tiedottajana Suomen Rakennusaineteollisuus -yhdistyksessä. Hän avusti lukuisia aikakauslehtiä.


title: Jääkiekon SM-liigakausi 1987–1988

text: Kausi 1987–1988 oli jääkiekon SM-liigan 13. kausi. Kausi on toistaiseksi viimeisin, jolloin on pelattu kymmenellä joukkueella. Sarjassa pelattiin nelinkertainen runkosarja, jonka neljä parasta etenivät välieriin. Sarjan kymmenes joutui karsimaan SM-liigapaikastaan I-divisioonan kolmatta vastaan. I-divisioonan kaksi parasta nousivat suoraan SM-liigaan seuraavaksi kaudeksi. Kaudeksi 1988–1989 liiga laajentui 12 joukkueen laajuiseksi.


title: Jääkiekon SM-liigakausi 1987–1988

text: Runkosarjan voitti Ilves, joka kuitenkin putosi pudotuspeleissä yllättäen Lukkoa vastaan. Mestaruuden voitti lopulta Tappara kolmannen kerran perättäin, hopealle ylsi Lukko ja pronssille HIFK. Runkosarjan pistepörssin voitti TPS:n Esa Keskinen ja pudotuspelien Tapparan Erkki Lehtonen.


title: Jääkiekon SM-liigakausi 1987–1988

text: Neljä parasta välieriin. Viimeiseksi jäänyt SM-liigakarsintaan I-divisioonan kolmosta Kiekkoreipasta vastaan. Liigaan nousivat suoraan HPK ja SaiPa.


title: Iltaset

text:
Iltaset oli vuosina 1973–1975 ensin Oulussa ja sitten Helsingissä ilmestynyt iltapäivälehti. Iltaset-lehden perusti helmikuussa 1973 oululainen lehti- ja kirjapainoyhtiö Oy Liitto, joka julkaisi myös kaupunkilehti Oulu-lehteä ja keskustalaista maakuntalehteä nimeltä Liitto. Myöhemmin sen julkaisijaksi tuli Yhtyneet Kuvalehdet Oy
Alun perin pohjoissuomalaiseksi tarkoitetun kolmipäiväisen iltapäivälehden ideoija oli Liiton toimitusjohtaja Esko Kauppinen. Liitto oli hankkinut ensimmäisenä pohjoissuomalaisena lehtitalona offset-painokoneen (ruotsal. Solna) ja sille piti saada painotöitä. Koneen hankinta oli raskaasti lainoitettu. Ulkopuolisia painotöitä ei ollut riittävästi saatavilla ja painokone uhkasi olla käyttämättömänä ja niin muodoin tuottamattomana investointina. Kapasiteettia oli tarkoitus sitten purkaa omalla painotyöllä perustamalla uusi lehti.


title: Iltaset

text: Iltaset-lehden nimen keksi oululainen mainosmies Esko Häme. Oy Liiton johtokunnan puheenjohtajana oli lehteä perustettaessa haapavetinen ministeri-kansanedustaja, myöh. eduskunnan puhemies Ahti Pekkala (kesk.). Iltaset-lehden päätoimittajana toimi sen Oulussa ilmestyessä Hemmo Kuuranhalla ja toimitussihteerinä Joni Skiftesvik. Urheilutoimituksen päällikkö oli Jouko Siitonen ja toimittajana oli Raimo Pehkoranta. Kuvaosaston päällikkönä toimi Veikko Aitamurto ja kuvaajana Antti Syväjärvi. Toimittajia olivat mm. Eino Nykänen, Ilkka Tönkyrä, Heljä Tuoriniemi, Osmo Palonen, Reijo Perkkiö, Pentti Manninen, Ilkka Pekkala, Usko Määttä, Marja-Liisa Keinänen ja Kauko Kujala. Piirtäjänä oli Nacci Lassila ja toimitustyöntekijänä Arja Rantala.


title: Iltaset

text: Lehdellä oli sen Oulussa ilmestyessään ajoittain hyvinkin tiheä avustajaverkosto Tukholmaa ja Lontoota myöten. Lehti otti vaikutteita sisältöön ja ulkoasuun ruotsalaisista iltapäivälehdistä Aftonbladetista, Kvällspostenista ja Expressenistä sekä saksalaisesta Bild-Zeitungista.Sillä oli yhteistyötä Pohjois-Ruotsissa ilmestyvien Norrländska Socialdemokratenin ja Kurirenin aluetoimittajien kanssa.


title: Iltaset

text: Iltasten kolumnisteina toimivat mm. kirjailijat Erno Paasilinna ja Väinö Kirstinä sekä taiteilija-elokuvaohjaaja Eeli Aalto. Lehden jakelupäällikkönä oli Juha Salmi. Ilmoitusmyynnistä vastasivat Pekka Karhumaa ja Erkki Kolkka. Kotimaassa lehti teki uutisyhteistyötä Helsingissä ilmestyneen Nya Pressen -iltapäivälehden kanssa uutisia ja laajempiakin juttukokonaisuuksia vaihtaen.


title: Iltaset

text: Liitto möi tappiota tuottaneen Iltaset-lehden syksyllä 1973 WSOY:n ja Otavan omistaman Yhtyneet Kuvalehdet Oy:n tytäryhtiölle Yhtyneille Päivälehdille. Lehtikauppaa olivat järjestelemässä Yhtyneiden Kuvalehtien puolelta Mikko Pohtola ja Jorma K. Virtanen. Liitto halusi päästä lehdestä eroon sen tappiollisuuden takia. Levikki oli jäänyt budjetoidusta 10 000 kappaleesta noin puoleen. Ilmoitustulot olivat minimaaliset. Liiton toimitusjohtaja Esko Kauppinen sai lehtiprojektin takia työnantajaltaan epäluottamuslauseen ja joutui eroamaan loppuvuodesta 1974. Ahti Pekkala säilytti Liiton johtokunnan puheenjohtajuuden.


title: Iltaset

text: Iltaset-lehdellä oli ollut koko sen Liiton omistuksessa oloajan voimakas oppositio sanomalehti Liiton toimitusosaston taholta. Osasto katsoi lehden vievän heikossa taloudellisessa tilassa olevan yhtiön voimavaroja ja heikentävän päälehden keskustalaisen Liiton toimintoja. Yhtiön sisäistä oppositiota johti Pohjois-Suomen Sanomalehtimiesyhdistyksen varapuheenjohtaja, Liitto-lehden toimitussihteeri Matti Korhonen.


title: Iltaset

text: Lehteä alettiin suunnata omistajavaihdoksen jälkeen voimallisemmin pääkaupunkiseudun markkinoille Ilta-Sanomien kilpailijaksi ja se alkoi ilmestyä omana painoksenaan Helsingissä maaliskuusta 1974 lähtien. Päätoimittajina toimivat mm. Mauno Saari, Veli-Antti Savolainen, Heikki Kekkonen ja Rampe Toivonen. Toimitusjohtajana oli Klaus Bremer ja julkaisujohtajana Jorma. K. Virtanen. Toimituskuntaan kuuluivat mm. Markku Saksa, Manu Paajanen, Juha Numminen, Matti Vehviläinen, Kari Varvikko, Heikki Lehmusto, Jouko Siitonen, Heljä Tuoriniemi, Raija Parikka, Pentti Manninen, Ulf Stambej, Juha Akkanen, Matti Yrjänä Joensuu, Hemmo Kuuranhalla ja Tarja Laaksonen.


title: Iltaset

text: Oulussa painettiin omistajavaihdoksen jälkeen erityistä Pohjois-Suomen painosta Oy Liiton kirjapainossa kesäkuuhun 1974 saakka. Painoksilla oli yhteisiä sivuja. Sivufilmien vaihto tapahtui lentorahtina aamuisin. Pohjois-Suomen painoksen lopettamisen jälkeen lehdellä oli Oulussa kahden henkilön paikallistoimitus loka-marraskuuhun 1974 asti.


title: Iltaset

text: Iltaset ei onnistunut saamaan toimintaansa voitolliseksi ja lehden ilmestyminen päättyi toukokuussa 1975. Kohtalokkaaksi osoittautui lehden irtaantuminen Rautakirjan jakeluverkostosta ja oman kalliin jakeluverkoston perustaminen. Lehden sisältöä ja linjaa arvosteltiin keskustapuoluelaiseksi, ja esiintyi myös näkemyksiä, että lehti olisi perustettu Ahti Karjalaisen PR-työtä varten. Tämä kiistettiin lehdentekijöiden puolelta. Useat lehdessä työskennelleet toimittajat siirtyivät perustettavaan Uuden Suomen Iltalehteen. Iltaset-lehteä onkin pidetty Iltalehden tien avaajana.


title: Iltaset

text: Iltaset-lehti oli rohkea ja pioneerihenkinen julkaisu. Ensimmäisen kerran Suomessa julkaistiin lehteä, josta tehtiin eri painokset Etelä-Suomea ja Pohjois-Suomea varten kahdella eri paikkakunnalla, Helsingissä ja Oulussa.


title: Ewa Kaarela & Swing Band

text: Ewa Kaarela & Swing Band on tamperelainen, monipuolisista muusikoista koostuva jazzyhtye. Yhtye on tuttu paitsi kotiseudullaan, myös lukuisista esiintymisistään eri puolella Suomea järjestetyissä jazz-tapahtumissa.


title: Henri Torres

text: Henry Torrès (1891–1966) oli ranskalainen juristi, joka syntyi Les Andelyssa vuonna 1891. Torresin isoisä Isaiah Levaillant oli myös juristi ja oli ollut yksi Dreyfusin tapauksen asianajajista.


title: Henri Torres

text: Nuorena miehenä Torrès oli aktiivinen kommunisti ja työskenteli journalistina erilaisissa sosialistisissa sanomalehdissä.


title: Henri Torres

text: Ensimmäinen maailmansodan aikana Torrès osallistui Verdunin taisteluun, loukkaantui ja sai useita ansiomerkkejä, kuten Croix de Guerren. Hän oli reservissä kersantti. Sodan jälkeen hän päätti opiskella lakia ja valmistui rikosjuristiksi. Torrèsin kuuluisin oikeudenkäynti oli Schwartzbardin tapaus, jossa eräs ukrainanjuutalainen nimeltä Sholom Schwartzbard oli ampunut ukrainalaisen valtiomiehen Pariisissa. Schwartzbardin tapauksen jälkeen Torrèsista tuli Ranskan johtavia lakimiehiä.


title: Henri Torres

text: Saksan miehitettyä Ranskan vuonna 1940 Torrès pakeni juutalaisena Etelä-Amerikkaan. Hän muutti aluksi Uruguayhin, mutta hänet karkotettiin maasta. Torrès haki turvapaikaa Brasiliasta, mutta sieltäkin tuli kielteinen lausuma. Hän muutti Kanadaan ja sieltä Yhdysvaltoihin, mistä käsin hän taisteli Vichyn Ranskaa vastaa ja liittyi De Gaullen pakolaishallitukseen.


title: Henri Torres

text: New Yorkissa Torrès oli töissä päätoimittajana "La Voix de France" -nimisessä maanalaisessa sanomalehdessä. Myöhemmin Torrèsista tuli Rio de Janeiron ja São Paulon yliopistojen oikeustieteen professori. Sodan jälkeen hän palasi Ranskaan.


title: Henri Torres

text: Vuosina 1948–1958 Torrès osallistui politiikkaan gaullistisena senaattorina Seinen departementista. Hänestä tuli Ranskan korkeimman oikeuden varatuomari ja hän oli töissä myös valtion omistamissa radio ja televisio viestinnän osastolla ja toimi Ranskan valtionmonopoliyhtiöiden puheenjohtajana vuosina 1948–1959.


title: Henri Torres

text: Henry Torrès kuoli Pariisin kodissaan vuonna 1966 75 vuoden iässä.


title: TV1:n Viihdetoimitus

text: TV1:n Viihdetoimitus oli vuosina 1967–1991 Yle TV1:n itsenäinen ohjelmia tuottava yksikkö.


title: TV1:n Viihdetoimitus

text: Suomalaisen television alkuajoista lähtien Yleisradion televisiotoiminta on ohjelmatuotannon osalta jaettu pienempiin ohjelmayksiköihin, joiden tehtävänä on ollut suunnitella, toteuttaa ja tuottaa niitten tehtäväksi annettuja ohjelmatyyppejä. Näitä ohjelmayksiköitä kutsuttiin 1960-luvulta aina 1990-luvun alkuun asti toimituksiksi. Toimituksissa työskenteli mm. toimituspäällikkö, tuottajia, toimittajia, ohjaajia ja kuvaussihteereitä. Aluksi koko Yleisradion televisiotoiminta organisoitiin Suomen Televisioksi. Kun Yleisradio 1964 osti helsinkiläisen Tesvision ja tamperelaisen Tamvision poistui Suomen Televisio –nimi, ja Yleisradioon syntyi kaksi tv-kanavaa: TV-ohjelma 1 ja TV-ohjelma 2. Kummallakin oli omat toimituksensa.


title: TV1:n Viihdetoimitus

text: Suomen Televisioon perustettiin televisiotoiminnan alkuaikoina Teatteri- ja ajanvieteosasto, jonka päällikköinä toimivat Stig Törnroos ja Seppo Jokinen. Osasto tuotti mm. televisiodraamoja ja ajanvieteohjelmia kuten kevyttä musiikkia, juonellisia viihdeohjelmia ja tietokilpailuja. Vuonna 1967 TV-ohjelma 1:n Teatteri- ja ajanvieteosasto jaettiin kahteen toimitukseen, Ajanvietetoimitukseen ja Teatteritoimitukseen. Ajanvietetoimituksen päälliköksi tuli Aarre Elo. Myöhemmin Ajanvietetoimitus sai nimen TV1/Viihdetoimitus. Aarre Elon siirryttyä TV1:n ohjelmapäälliköksi 1970 tuli Viihdetoimituksen johtoon Heikki Seppälä 1970–1987. Vuonna 1987 Seppälä siirtyi Kolmoskanavan ohjelmajohtajaksi. Erkki Pohjanheimo toimi Viihdetoimituksen viimeisenä toimituspäällikkönä 1987–1991. Toimitus lopetettiin 1. kesäkuuta 1991 TV1:n suuren organisaatiouudistuksen yhteydessä kuten kaikki muutkin TV1:n toimitukset ja toimituksia yhdistettiin suurempiin ohjelmayksikköihin. Viihdetoimitus sulautettiin Taideohjelmien linjaan yhdessä teatteri- ja musiikkitoimitusten sekä Mediakomppanian kanssa. Vuonna 1993 syntyi seuraavassa organisaatiomuutoksessa vieläkin suurempi yksikkö, Fiktio-ohjelmien osasto. Seuraavana vuonna 1994 viihde eriytettiin jälleen erilliseksi yksiköksi Viihdeohjelmiksi, jonka nimeksi vuoden 1999 alussa tuli Musiikki- ja viihdeohjelmat, ja vuoden 2001 kesällä se yhdistettiin TV2:n viihdeohjelmien kanssa YLE Viihde -nimiseksi osaamiskeskukseksi Yle TV2:n alaisuuteen.


title: TV1:n Viihdetoimitus

text:
TV1:n Viihdetoimitus (Ajanvietetoimitus) tuotti monia legendaarisia viihdeohjelmia kuten Lumilinna, Jatkoaika, Ällitälli, Hukkaputki ja Velipuolikuu sekä Euroviisut.
Ahvenlahti ei ollut ainoastaan viihdetoimituksen, vaan koko TV1:n kapellimestari.


title: Saitaman yliopisto

text: Saitaman yliopisto () sijaitsee Saitaman kaupungissa Saitaman prefektuurissa Kantō tasangon alueella. Saitaman alue on osa Suur-Tokiota. Saitaman yliopistossa opiskelee yli 8 000 opiskelijaa (2007).


title: Saitaman yliopisto

text: Saitaman yliopistolla on yhdessä Tokion Gakugei yliopiston, Chiban yliopiston, ja Yokohaman kansallisen yliopiston kanssa yhteinen tohtorintutkintoon valmistava koulutusohjelma. Saitaman yliopisto perustetiin 1949 yhdistämällä kolme oppilaitosta: Urawa Kōtō Gakkō, Saitama Shihan Gakkō ja Saitama Seinen Shihan Gakkō.


title: Röjsjön turverata

text: Röjsjön turverata oli Röisuolla Pernajassa 1900-luvun alussa sijainnut turpeen kuljetukseen tarkoitettu 750 mm kapearaiteinen rautatie, jonka omisti vuosina 1902–1916 alueella turvetta tuottanut "Röjsjö Ab". 6,5 kilometriä pitkä turverata, alkoi Loviisan–Vesijärven rautatien Kukumin liikennepaikalta ja jatkui länteen Röisuon turvetuotantoalueelle. Radalla oli yksi oma veturi ja jonkin verran tavaravaunuja ja lisäksi siellä käytettiin Loviisa–Vesijärven rautatien tavaravaunuja.


title: Röjsjön turverata

text: Radan rakennus- ja purkuvuosissa on lähteistä riippuen poikkeavuuksia, mikä johtunee siitä, että rata rakennettiin ja purettiin vähintään kahteen kertaan.


title: Röjsjön turverata

text: Röisuolla 1900-luvun alussa toiminut Röjsjö Oy osti noin 450 ha suoalueen polttoturpeen valmistusta varten vuonna 1900. Turveyhtiön vuosituotanto oli noin 4 000 tonnia ja sitä kuljettamaan rakennettiin Loviisan–Vesijärven rautatien Kukumin liikennepaikalta haarautuva kapearaiteinen turverata. Alkuperäisen radan valmistuessa siitä ylimääräisiksi jääneet kiskot, sekä vaunut tarjottiin myyntiin. Lahden kauppalanhallituksen kokouksessa kesäkuun 27 1903 myynnissä ollut ratakalusto katsottiin käytännölliseksi, sekä kohtuuhintaiseksi siihen aikaan vielä kauppalana olleen Lahden katutyömaalle, jonne se päätettiin hankkia noin 1,700 markalla. Tehtaan toiminta päättyi kannattamattomana vuonna 1905 ja kahden pääosakkaan kuollessa parin vuoden kuluttua ei kolmas pääosakas enää halunnut jatkaa toimintaa. Turpeenkuljetuksia varten rakennettu rata purettiin yhtiön toiminnan loppumisen jälkeen, mutta turpeen nosto alueelta jatkui vielä tämän jälkeenkin.


title: Röjsjön turverata

text: Toisen tiedon mukaan venäläiset purkivat radan linnoitustarpeisiin Helsinkiin 1914 ja ainakin yksi vetureista vietiin Leppävaaraan.


title: Röjsjön turverata

text: Kolmannen tiedon mukaan oletetaan, että rata olisi rakennettu 1920-luvulla, purettu joskus sota-aikana ja sillä olisi ajettu Loviisa–Vesijärven vetureilla LWR 10 ja joskus LWR 1.


title: Röjsjön turverata

text: Rataa on siis saatettu liikennöidä omalla veturillaan 1900-luvun alusta noin vuosiin 1914–1916 saakka, sitten venäläiset ovat purkaneet sen, ja taas 1920-luvulla se on rakennettu uudelleen vanhalle linjalleen ja alettu liikennöidä LWR:n vetureilla.


title: Röjsjön turverata

text: Pörssitilastojen mukaan turvetuotantoyhtiö Röjsjö Oy oli lisätty kaupparekisteriin 20. kesäkuuta 1901 ja poistettu 7. helmikuuta 1922. Yhtiön kotipaikka oli Loviisa. Samalla suolla pienemmällä alueella toimi myös Lamminrahka Oy noin vuosina 1901–1912.


title: Poski

text: Posket () ovat kasvojen rakenteita, jotka rajaavat suuonteloa lateraalisesti. Posket muodostuvat pääasiassa ulommasta puremalihaksesta, jonka lateraalisella pinnalla on ihoa ja suunpuoleisella pinnalla on limakalvo. Posken limakalvossa sijaitsee pieniä sylkirauhasia, jotka muodostavat lihansyöjillä yhtenäisen poskisylkirauhasen, jota ei ole muilla eläinlajeilla.


title: Poski

text: Posken limakalvon kautta suoraan verenkiertoon siirtyvää lääkeaineen tms. antotapaa sanotaan bukkaaliseksi.


title: Yamagatan yliopisto

text: Yamagatan yliopisto (), lyhenne Yamadai, on johtava julkinen yliopisto Japanissa Yamagatan prefektuurissa sijaitseville Yamagatan, Yonezawan ja Tsuruokan kaupungeille. Yliopisto on perustettu 1949, mutta sitä edeltää 1878 perustettu (). Yamagatan yliopiston kuudessa tiedekunnassa on yli 10 000 yliopisto-opiskelijaa.


title: Oulun palo 1916

text: Oulun palo vuonna 1916 oli Suomen viimeinen varsinainen kaupunkipalo. Risto Suikkarin mukaan palo on kylläkin rajatapaus korttelipalon ja kaupunkipalon välillä. Myös talvi- ja jatkosodan pommitukset aiheuttivat tulipaloja, jotka tekivät suuria tuhoja puutalovaltaisissa kaupungeissa.


title: Oulun palo 1916

text: Vuoden 1916 palo alkoi yöllä 19. heinäkuuta Kirkkokatu 39:n piharakennuksesta. Palon syttymissyytä ei saatu selville. Tuli tuhosi lähes kaikki rakennukset Vanhatullin kaupunginosan korttelista, joka nykyään tunnetaan Mannerheimin puistona. Myös korttelia rajaavien katujen toisella puolella sijainneet rakennukset kärsivät eriasteisia vaurioita. Isokadun ja Albertinkadun kulmassa sijainneet rakennukset vaurioituivat korjauskelvottomiksi ja rakennukset purettiin palon jälkeen.


title: Oulun palo 1916

text: Edellytykset palontorjuntaan olivat jo olemassa. Kaupungissa toimi VPK, jolla oli käytössään uudehkoja höyrykäyttöisiä paloruiskuja. Palohälytys tehtiin noin puolen tunnin kuluttua palon syttymisestä. Sammutustyöt aloitettiin käsikäyttöisillä ruiskuilla, mutta höyrykäyttöisten ruiskujen paikalle saanti kesti kauemman aikaa. Lopulta palokunta ei yrittänytkään sammuttaa tulipaloa, vaan keskittyi suojelemaan korttelia ympäröiviä taloja. Muun muassa Kirkkokadulla sijaitseva Snellmanin kauppahuone saatiin pelastettua.


title: Oulun palo 1916

text: Palon seurauksena voidaan pitää vakinaisen palokunnan perustamista Ouluun, vaikkakin palokunta saatiin perustettua vasta vuonna 1921. Katujen leventämistä harkittiin, mutta katuvarsien rakennusten lunastaminen olisi tullut niin kalliiksi, että ajatuksesta luovuttiin.


title: Ilmari Tulimaa

text: Rudolf Railo (sukunimi aik. Räsänen), käytti kirjailijanimeä Ilmari Tulimaa (23. lokakuuta 1869, Viipuri – 15. elokuuta 1932) oli suomalainen kirjailija.


title: Italia yleisurheilun sisäratojen maailmanmestaruuskilpailuissa 2008

text: Italian joukkue Valencian sisäratojen MM-kisoihin 2008 julkistettiin 27. helmikuuta 2008.


title: Haimaneste

text: Haimaneste on haiman eksokriinisen osan tuottama ruoansulatusneste, joka sisältää vettä, ruoansulatusentsyymejä, bikarbonaattia sekä muita ioneja. Haimanesteen bikarbonaatti neutraloi yhdessä sapen kanssa pohjukaissuoleen mahalaukusta tulevaa hapanta ruokasulaa. Haimaneste laskee haimatiehyttä pitkin pohjukaissuolen isoon pohjukaissuolinystyyn. Lisäksi eksokriinisesta haimasta voi laskea myös toinen tiehyt pieneen pohjukaissuolinystyyn.


title: Haimaneste

text: Haiman eksokriinisen osan rauhassolut tuottavat ruoansulatusentsyymejä, jotka hajottavat muun muassa tärkkelystä, proteiineja, lipidejä, fosfolipidejä ja nukleiinihappoja.Pohjukaissuolen seinämästä erittyvä sekretiini stimuloi haimaa erittämään bikarbonaattia. Samasta paikasta erittyy myös pankreotsymiiniä, joka stimuloi haimaa erittämään ruoansulatusentsyymejä.


title: Kreikka yleisurheilun sisäratojen maailmanmestaruuskilpailuissa 2008

text: Kreikan joukkue Valencian sisäratojen MM-kisoihin 2008 julkistettiin 27. helmikuuta 2008.


title: Mario Scheiber

text: Mario Scheiber (s. 6. maaliskuuta 1983 Lienz, Itävalta) on itävaltalainen uransa lopettanut alppihiihtäjä.


title: Mario Scheiber

text: Scheiber saavutti junioreiden MM-kilpailuissa hopeaa syöksylaskussa Tarvisiossa 2002 sekä kultaa suurpujottelussa ja pronssia supersuurpujottelussa Serre Chevalier'ssa 2003. Åren MM-kilpailuissa 2007 hän oli syöksylaskussa kahdeksas ja supersuurpujottelussa yhdestoista. Vancouverin olympialaisissa 2010 hän oli syöksylaskussa neljäs.


title: Mario Scheiber

text: Scheiber ei ole voittanut vuonna 2003 alkaneella maailmancup-urallaan yhtään osakilpailua, mutta on ollut kolmetoista kertaa kolmen parhaan joukossa (28.11.2010 mennessä). Hänen ensimmäinen maailmancupin kisansa oli Lillehammerissa 2003. Hän alkoi kilpailla maailmancupissa vakituisesti kuitenkin vasta kaudella 2004–2005, jolloin hän oli kaksi kertaa toinen ja kerran kolmas. Kausi 2005–2006 meni Scheiberilta käytännössä kokonaan ohi, sillä hän oli mukana vain yhdessä kisassa loukkaantumisen takia. Kaudella 2006–2007 hän teki hyvän paluun sijoittumalla kaksi kertaa sekä toiseksi että kolmanneksi. Maailmancupin kokonaispisteissä hän oli yhdeksäs ja supersuurpujottelucupissa neljäs. Seuraavalla kaudella hän oli kahdesti toinen ja kerran kolmas. Kaudella 2009–2010 hän oli kahdesti toinen ja sijoittui viidenneksi sekä syöksylaskun että supersuurpujottelun cupeissa. Kaudella 2010–2011 hän on ollut kerran toinen.


title: PEPO Lappeenranta

text: PEPO Lappeenranta (aik. Uus-Lavolan Peli-Pojat) on vuonna 1958 perustettu lappeenrantalainen jalkapalloseura. Seuran miesten edustusjoukkue pelaa Kakkosessa, miesten reservijoukkue Lappee JK nousi 2013 kauden päätteeksi Kaakkois-Suomen Kolmoseen. Naisten edustusjoukkue pelaa Kakkosessa.


title: PEPO Lappeenranta

text: PEPOn perustamiskokous pidettiin 12. marraskuuta 1958 Lavolan koululla Lappeen Uus-Lavolassa. Nimeksi valittiin Uus-Lavolan Peli-Pojat 30. marraskuuta seuran ensimmäisessä vuosikokouksessa. Ensimmäisen virallisen ottelunsa seura pelasi 10. toukokuuta 1959 Vanhalla kentällä Lauritsalan Pallokerhoa vastaan.


title: PEPO Lappeenranta

text: 1970- ja 1980-luvuilla PEPOn sarjataso oli Nelonen ja Vitonen. Vuosina 1973–1975 seuralla oli myös naisten joukkue. Kaudeksi 1987 miehet nousivat Kolmoseen, jossa visiitti kesti kuitenkin vain vuoden. 1990-luvun puolivälissä sarjataso vaihtui useasti; joukkue pelasi Nelosessa kaudella 1994, Kolmosessa 1995, Kakkosessa 1996 ja Kolmosessa jälleen 1997. Viidestä ensimmäisestä ottelustaan Kakkosessa kaudella 1996 joukkue voitti kolme ja pelasi yhden tasan, mutta sen jälkeen alkoi putoamiseen päättynyt alamäki, jota edes valmentaja Markku Timosen avuksi tullut entinen maajoukkuevalmentaja ja edellisellä kaudella Hakassa Suomen-mestaruuden voittanut Jukka Vakkila ei pystynyt pysäyttämään.


title: PEPO Lappeenranta

text: Toistamiseen PEPO pelasi Kakkosessa kaudella 2001, jolloin tuloksena oli sarjan itälohkon kymmenes eli kolmanneksi viimeinen sija ja putoaminen jälleen Kolmoseen. Vuoden 2002 Suomen cupissa PEPO ylsi kuudennelle kierrokselle ja oli pisimmälle yltänyt Kolmosessa tai sitä alempana pelannut seura. PEPO pudotti kauden aikana muun muassa kaksi Kakkosen joukkuetta kunnes cup-taival päättyi Kimpisellä liigajoukkue Hakaa vastaan. Saavutuksen myötä PEPO pääsi Suomen edustajana mukaan UEFAn Regions’ Cup -amatööriturnaukseen, jonka Belgiassa pelatussa alkulohkossa se kohtasi joukkueet isäntämaasta, Andorrasta ja Espanjasta. PEPO hävisi turnauksen kaikki kolme otteluaan maalierolla 3–12.


title: PEPO Lappeenranta

text: 1. tammikuuta 2009 seuran viralliseksi nimeksi muutettiin PEPO Lappeenranta seuran yhdistyttyä Rakuunoiden junioriorganisaation Rakuunat Junioreiden kanssa. Samalla PEPOn alaisuuteen siirtyi Rakuunat J:n Kakkosessa pelannut naisten joukkue. Kaudeksi 2010 myös miesten joukkue nousi Kakkoseen, josta se putosi jälleen yhden kauden jälkeen.


title: PEPO Lappeenranta

text: Seuran harjoituskeskus sijaitsee Sammonlahden kaupunginosassa Lappeenrannan länsiosassa. Harjoituskeskukseen kuuluu nurmi- ja tekonurmikenttä. Miesten edustusjoukkue on pelannut kaudesta 2009 lähtien kotiottelunsa Kimpisen kaupunginosassa sijaitsevassa Kimpisen urheilukeskuksessa. Talviharjoitteluun seura käyttää Lepolan kaupunginosassa Etelä-Karjalan ammattiopiston vieressä sijaitsevaa lämmitettävää tekonurmea ja Sammonlahden liikuntahallia.


title: PEPO Lappeenranta

text: 2000-luvun alkuun asti PEPOn kotikenttänä toimi Tapavainolan kenttä.PEPO tunnetaan erityisesti vahvana junioriseurana. Asema vahvistui entisestään sen yhdistyttyä Rakuunoiden junioriorganisaation Rakuunat Junioreiden kanssa vuoden 2009 alussa, minkä myötä siitä muodostui yksi Suomen Palloliiton Kaakkois-Suomen piirin suurimmista seuroista. Kaudella 2009 seuralla oli naisten ja miesten joukkueiden lisäksi 24 poikajoukkuetta, viisi tyttöjoukkuetta ja yhteensä noin 550 pelaajaa. Seuralla on junioritoimintaa poikien ikäluokissa B (ks. Lappee JK), C, D13, D12, E11, E10, F9, F8 ja G7 sekä tyttöjen ikäluokissa C, D, E ja F.


title: PEPO Lappeenranta

text: PEPO sai vuonna 2003 Nuoren Suomen ja Suomen Palloliiton Sinettiseura-tunnuksen osoituksena laadukkaasta juniorityöstään. Suomen Liikunta ja Urheilu myönsi PEPOlle Hyvä Seura -palkinnon vuonna 2006. Seuran taito- ja kykykoulut saivat Suomen Palloliiton hyväksynnän ja seura pääsi liiton FootPass-arviointiohjelmaan vuonna 2007. Seuralla on ollut päätoiminen juniorivalmennuspäällikkö vuodesta 2002 ja nuorisopäällikkö vuodesta 2009 lähtien.


title: PEPO Lappeenranta

text: PEPO tekee kansainvälistä yhteistyötä alankomaalaisten FC Utrechtin, SO Soestin ja Fortuna Sittardin kanssa.


title: PEPO Lappeenranta

text: Lappeen Jalkapalloklubi (Lappee JK) on PEPOn ja Rakuunat Junioreiden marraskuussa 2007 perustama seura. Sen tarkoitus oli yhdistää seurojen B-juniorijoukkueet niin sanotulla talenttiseuramallilla ja ottaa osaa B-junioreiden Ykköseen, johon PEPO nousi kaudeksi 2008. PEPOn ja Rakuunat J:n yhdistyttyä kokonaan tammikuussa 2009 Lappee JK muutettiin yhdistysten yhdistyksestä henkilöjäsenyhdistykseksi, ja se jatkoi toimintaansa PEPOn sisarseurana.


title: PEPO Lappeenranta

text: Kaudella 2009 Lappee JK pelasi myös miesten Kolmosessa. Tämä mahdollistui PEPOn reservijoukkueen (PEPO/2) noustua Kolmoseen ja Rakuunat J:n edustusjoukkueen noustua Neloseen. Saman seuran joukkueet eivät kuitenkaan voi pelata samassa sarjassa, joten Lappee JK otti PEPO/2:n paikan Kolmosessa. Visiitti Kolmoseen jäi tuolloin kuitenkin vain yhden kauden mittaiseksi ja joukkue putosi Neloseen.


title: PEPO Lappeenranta

text: Lappee JK:n joukkueet yhdistettiin PEPOn alaisuuteen kaudeksi 2012. PEPO/2:n noustua Kolmoseen kauden 2013 päätteeksi Lappee JK otti taas paikan miesten Kaakkois-Suomen Kolmosessa kaudesta 2014 alkaen.


title: PEPO Lappeenranta

text: PEPOn päälajiksi valikoitui jalkapallo pian perustamisen jälkeen, mutta seurassa pelattiin 39 vuoden ajan myös jääkiekkoa. Vuonna 1999 jääkiekkotoiminta siirtyi oman seuran PEPO HC:n alaisuuteen.


title: Bryan Roy

text: Bryan Edward Steven Roy (s. 12. helmikuuta 1970 Amsterdam, Pohjois-Hollanti, Alankomaat) on hollantilainen entinen jalkapalloilija (pelipaikaltaan hyökkääjä) ja nykyinen jalkapallovalmentaja.


title: Bryan Roy

text: Peliurallaan Roy pelasi kahdessa MM-turnauksessa, vuosien 1990 ja 1994 kisoissa. Roy pelasi urallaan Ajaxissa, Foggiassa, Nottingham Forestissa, Hertha BSC:ssä ja NAC Bredassa. Maajoukkueessa Roy pelasi 32 ottelua tehden yhdeksän maalia.


title: Bryan Roy

text: Tällä hetkellä Roy palvelee Ajaxia valmentamalla joukkueen 10-vuotiaita junioreja.


title: Pepo

text: Pepo tarkoittaa seuraavia asioita:


title: Yhdysvallat yleisurheilun sisäratojen maailmanmestaruuskilpailuissa 2008

text: Yhdysvaltain joukkue Valencian sisäratojen MM-kisoihin 2008 julkistettiin 27. helmikuuta 2008.


title: Tähtilehti

text: Tähtilehti oli Star Bulletin julkaiseman lehden suomalainen versio, joka rakentui Idän Tähden Järjestön ja Krishnamurtin ympärille. Lehteä julkaistiin ainakin vuoteen 1933 saakka. Lehden asiamiehenä Suomessa toimi Helmi Jalovaara. Lehdellä oli myös sisarjulkaisu nimeltä Kansainvälinen Tähtilehti


title: Eero Lyyvuo

text: Eero Elias Lyyvuo (sukunimi aik. Lybeck; 10. kesäkuuta 1904, Ruovesi – 28. toukokuuta 1977, Helsinki) oli suomalainen runoilija.


title: Kansainvälinen Tähtilehti

text: Kansainvälinen Tähtilehti oli The Star Publishing Trustin julkaiseman lehden suomalainen versio. Lehdessä julkaistiin alkuperäisiä Krishnamurtin luentoja ja puheita. Lehteä julkaistiin ainakin vuoteen 1930 saakka. Lehden asiamiehenä suomessa toimi Helmi Jalovaara ja sen kustantajana Tähden kustannustoimisto.


title: Valaise yö

text: Valaise yö on Kari Tapion esittämä kappale, joka osallistui vuoden 2008 Suomen Eurovision laulukilpailun karsintoihin. Kappale sijoittui Euroviisukarsintojen finaalissa toiselle sijalle saaden 5 prosenttiyksikköä vähemmän ääniä kuin finaalin voittanut Teräsbetoni.


title: Valaise yö

text: Kappaleen on säveltänyt ja sovittanut Pertti Haverinen. Sanoituksesta vastasivat Ilkka Vainio ja Pertti Haverinen.


title: Euromobil

text: EUROMOBIL on multimediainen toimintasuuntautunut kielenoppimis- ja informaatio-ohjelma, jonka tehtävänä on tukea vaihto-opiskelua. EUROMOBIL -projekti käynnistyi Euroopan komission (SOCRATES/Lingua 2) tukemana vuonna 1999. EUROMOBIL -ohjelma on kehitetty tarveanalyysin pohjalta, ja se soveltuu käytettäväksi sekä itseopiskelussa että kontaktiopetuksessa. EUROMOBIL -ohjelma on saatavilla yhdeksällä eurooppalaisella kohdekielellä.


title: Euromobil

text:
EUROMOBILin kohdekieliä ovat englanti, portugali, puola, ranska, romania, saksa, suomi, tšekki ja unkari. Yksittäisten ohjelmien tasot, sisällöt ja tavoitteet on suunniteltu erityisesti kuhunkin maahan suuntaavien opiskelijoiden tarpeiden mukaan.
Alkeistason ohjelmat sisältävät lukuisia audiotiedostoja ja lyhyitä videoäänityksiä. Edistyneille kielenoppijoille suunnatut ohjelmat perustuvat videoituihin autenttisiin ja puoliautenttisiin opiskelutilanteisiin, ja ne keskittyvät suullisen viestinnän harjoittamiseen.


title: Christian Mayer

text: Christian Mayer (10. tammikuuta 1972 Villach, Itävalta) on entinen itävaltalainen alppihiihtäjä. Mayer on voittanut urallaan seitsemän maailmancupin osakilpailua, joista kuusi on tullut suurpujottelusta ja yksi super-G:stä. Arvokisoissa Mayer on voittanut kolme kertaa pronssia: kaksi kertaa olympialaisista ja kerran MM-kisoista.


title: Bahrain yleisurheilun sisäratojen maailmanmestaruuskilpailuissa 2008

text: Bahrainin joukkue Valencian sisäratojen MM-kisoihin 2008 julkistettiin 28. helmikuuta 2008.


title: Sambia yleisurheilun sisäratojen maailmanmestaruuskilpailuissa 2008

text: Sambia osallistuu Valencian sisäratojen maailmanmestaruuskilpailuihin 2008 yhden hengen joukkueella.


title: Nicolai Kielstrup

text: Nicolai Kielstrup (s. 4. lokakuuta 1991 Vejle, Tanska) on tanskalais-saksalainen lapsitähti, joka tuli kuuluisaksi, kun voitti MGP Nordic-laulukilpailun 13-vuotiaana vuonna 2005 laulullaan "Shake, Shake, Shake", jonka hän oli tehnyt ollessaan 11-vuotias. Nicolai tekee pääasiassa pop-musiikkia, mutta hänen albumeillaan esiintyy myös rappia useaan otteeseen. Nicolai osallistui Lasten euroviisuihin ja sijoittui neljänneksi, joka oli Lasten euroviisuissa tähän asti Tanskan paras tulos, kunnes Tanska päätti Norjan kanssa erkaantua kilpailuista muutamaksi vuodeksi.


title: Nicolai Kielstrup

text: Nicolain perheeseen kuuluu vanhempien lisäksi kaksi nuorempaa sisarusta, Oliver ja Natalie. Nicolai on myös innokas jalkapallon pelaaja ja on aiemmin harrastanut kyseistä lajia. Tanssista ja musiikista Nicolai kiinnostui jo pienenä ja liittyi vuonna 2002 Legolandin show-akatemiaan, missä hän vietti kaksi vuotta. MGP-voiton myötä Nicolaista on tullut suosittu esiintyjä kotimaassaan Tanskassa.


title: Nicolai Kielstrup

text: Hän on julkaissut kolme albumia: Nicolai (2006), Stage 2 (2007) ja Deja Vu: Tilbage til Mig (2009). Nicolain uusin single "Det' for sent nu" julkaistiin 15.11.2008.


title: Nicolai Kielstrup

text:
Nicolai
Den Jeg Er
Drømmepigen
Hvad Nu Hvis
Kom Med Mig
Luk Mig Ind
Magi
Mere End Din Ven
Tro På Dig Selv
Vokseværk
Når Du Danser For Mig
Mit Nye Move
Shake Shake Shake RemixStage 2
Giv Mig Tid
Dangerous
Lær Mig Hvordan
Du Er En Stjerne
Solen Går Ned
Det Jeg Lever For
Nu Forstår Jeg
Så Magisk
Det' Allright
Ryst Det Af Dig
Et Nyt Kapitel


title: Nicolai Kielstrup

text:
Deja Vu: Tilbage til Mig
Deja Vu (Tilbage til mig)
7 Heaven Eleven
Diva baby
Nogle Tårer Tørrer Aldrig
Dig Og Mig
Det For Sent Nu
Superstar
Du Lever Kun Engang
Amazing
Kan Ik Gi Mig Mer
Diva Baby (English Version)


title: Nicolai Kielstrup

text:
Muut
Baby! Dans Med Mig
Hip hop beats i låget
Gør sådan her
Nico`s partysted
Det' for sent nu
Et Nyt Syn På Verden
Fri For Mobberi: Gør Noget! (B-Boys, Anne Gadegaard, Caroline)
En verden til forskel (Anne Gadegaard, Seb, Mathias, Amalie, Mark Fosnæs)
Shake, Shake, Shake


title: Airto Moreira

text: Airto Moreira (s. 5. elokuuta 1941 Itaiopolis, Brasilia) on brasilialainen jazzmuusikko, lyömäsoittaja. Hän asuu Los Angelesissa.


title: Airto Moreira

text: Moreiran vanhemmat olivat kansanparantajia. Hän vietti lapsuutensa Curitibassa ja São Paulossa. Musikaalisuus ilmeni hänessä jo varsin varhain, ja 13-vuotiaana hänestä tuli ammattimuusikko. Merkkitapahtuma oli Quarteto Novo -levytys Hermeto Pascoalin kanssa 1967. Pian sen jälkeen hän muutti vaimonsa, jazzlaulaja Flora Purimin kanssa Yhdysvaltoihin ja ryhtyi soittamaan New Yorkissa paikallisten muusikoiden kanssa. Hän soitti pari vuotta yhdessä Miles Davisin kanssa ja oli mukana fuusiojazzin kehittämisessä ja esimerkiksi "Bitches Brewn" levytyksessä.. Sen jälkeen hän liittyi Weather Report -yhtyeeseen ja oli mukana sen ensimmäisellä albumilla. Sitä seurasi Chick Corean uusi yhtye Return to Forever, jonka kahdella ensimmäisellä albumilla hän soitti rumpuja. Hän on soittanut myös paitsi monien muiden tunnettujen jazzmuusikoiden myös sinfoniaorkestereiden kanssa. Lisäksi hän on säveltänyt elokuva- ja televisiomusiikkia ja tehnyt partituurit elokuviin "Viimeinen tango Pariisissa" ja "Ilmestyskirja. Nyt".


title: Airto Moreira

text: Myös hänen tyttärensä Diana Moreira on laulaja.


title: Airto Moreira

text: "Down Beat" -lehdessä hänet on valittu kriitikkoäänestyksessä ykkösperkussionistiksi vuosina 1975–1982 ja jälleen 1993..


title: Airto Moreira

text: Syyskuussa 2002 Brasilian presidentti Fernando Henrique Cardoso myönsi Airto Moreiralle ja Flora Purimille Brasilian korkeimpiin kuuluvan kunnianosoituksen, Rio Brancon ritarikunnan jäsenyyden.


title: ZYX

text: ZYX oli japanilainen tyttöbändi, joka kuului Hello! Projectiin. Heiltä ilmestyi kaksi singleä: "Shiroi Tokyo" (白いTÔKYO) sekä "Iku ZYX! Fly High" (行くZYX！FLY HIGH).


title: Mestarin jalkain juuressa

text: Mestarin jalkain juuressa on Leevi Madetojan vuonna 1925 säveltämä teos Kansainvälisen Teosofisen seuran 50-vuotisjuhliin. Teos on osoitettu Krishnamurtille.


title: Razz (laulaja)

text: Rasmus "Razz" Ott (s. 30. heinäkuuta 1989 Klarup, Jyllanti, Tanska) on tanskalainen räppäri ja näyttelijä, joka voitti vuonna 2002 MGP Nordic -laulukilpailun kappaleella "Kickflipper". Vuotta myöhemmin hän näytteli Oskaria sarjassa Jeesus ja Josefine. Vuoteen 2004 mennessä Razz oli ansainnut urallaan 3 miljoonaa Tanskan kruunua. Vuonna 2006 Razz lopetti laulajan uransa,mutta aloitti taas vuonna 2007 laulamalla Airbreak-nimisessä bändissä. Tällä hetkellä hän on pyrkimässä stuntmaniksi toimintaelokuviin.


title: Razz (laulaja)

text: Razz muutti synnyinpaikastaan Klarupista Alborgiin 3-vuotiaana. Razzin perheeseen kuuluu isä Palle, äiti Helle ja isoveli Rune.


title: Per Olsson

text: Per "Pelle" Olsson (s. 1. elokuuta 1963 Visby, Gotlanti) on ruotsalainen jalkapallovalmentaja ja entinen hyökkääjä. Tammikuusta 2018 lähtien hän on valmentanut Sandvikens IF:n joukkuetta.


title: Per Olsson

text: Olsson aloitti jalkapalloilijan uransa Geflessä vuonna 1981. Olsson oli seuran johtavia hyökkääjiä vuosikymmenen alussa ja tärkeässä roolissa seuran noustessa Allsvenskaniin kaudella 1982. Olsson pelasi Geflen paidassa Allsvenskania kaudet 1983–84 ja iski 12 pääsarjamaalia, mikä oli silloin seuran tilastossa kolmanneksi eniten. Hyvien esitysten myötä hän siirtyi Malmöön kaudeksi 1985, mutta pelasi vain 17 ottelua. Kaiken kaikkiaan loukkaantumiset vaivasivat Olssonia koko hänen pelaajauransa ajan. Hän edusti Malmö-kautensa jälkeen Halmstadia, kunnes palasi Gefleen, jossa lopetti pelaajauransa vuonna 1992.


title: Per Olsson

text: Valmennusuransa Olsson aloitti 1993 Geflen apulaisvalmentajana ja luotsasi myös seuran junioreja, kunnes nousi vuonna 1996 seuran päävalmentajaksi. Seura pelasi hänen johdollaan Division 1:n keskikastissa 1990-luvun lopun ajan, eikä onnistunut nousemaan pääsarjaan. Sarjajärjestelmän muututtua vuoden 1999 jälkeen joutui Gefle karsimaan sarjapaikastaan ja putosi Division 2:een. Olsson kuitenkin jatkoi päävalmentajana ja hänen johdollaan seura voitti Division 2:n vuonna 2000 ja nousi Superettaniin.


title: Per Olsson

text: Kauden 2002 jälkeen Olsson jätti Geflen ja siirtyi Örebron apulaisvalmentajaksi. Hän toimi tehtävässä kaksi kautta, kunnes palasi tammikuussa 2005 Geflen päävalmentajaksi seuran päävalmentajana Kenneth Rosénin menehdyttyä yllättäen. Olsson johdatti seuran liigassa sijalle 11 ja sarjapaikka säilyi. Kaudella 2006 joukkue selvisi Olssonin johdolla Ruotsin cupin loppuotteluun, mutta hävisi Helsingborgille. Seura selvisi Olssonin alaisuudessa myös europeleihin fair play -joukkueena kausina 2010 ja 2013.


title: Per Olsson

text: Kauden 2013 jälkeen Olsson jätti Geflen ja siirtyi Djurgårdens IF:n päävalmentajaksi. Djurgårdenin menestys jäi Olssonin alaisuudessa edellisvuosien tapaan heikoksi, eikä seura kyennyt nousemaan mukaan Allsvenskanin mestaruustaistoon. Olssonin paras kausi 2015 DIF-valmentajana päättyi kuudenteen sijaan. Olsson jätti DIF:n valmentajan tehtävät elokuun alussa 2016, kun seura oli vajonnut Allsvenskanin putoamiskamppailuun.


title: Per Olsson

text: Joulukuussa 2016 Olssonista tuli Allsvenskaniin yllättäen nousseen eskilstunalaisseura AFC Unitedin päävalmentaja. Nousijajoukkueen kausi alkoi Olssonin komennossa heikosti. Joukkueen vajottua Allsvenskanin jumboksi voittamatta yhtään 11 kauden ensimmäisestä ottelusta seurajohto päätyi erottamaan Olssonin toukokuun lopussa 2017. Hänen viimeisessä ottelussaan AFC hävisi Olssonin ex-seuralle Djurgårdenille 4–1.


title: Per Olsson

text: Tammikuussa 2018 Olssonista tuli Ruotsin 1. divisioonassa pelaavan Sandvikens IF:n päävalmentaja.


title: Mattia Pasini

text: Mattia Pasini (s. 13. elokuuta 1985 Rimini, Italia) on italialainen ratamoottoripyöräilijä.


title: Mattia Pasini

text: Pasinin ura oli päättyä jo ennen, kuin se ehti kunnolla edes alkaa, sillä hän loukkaantui motocross-harjoituksissa vuonna 1998 ja oli kaksi vuotta sivussa kilpailuista. Hän palasi kilpailemaan vuonna 2001 sijoittuen 125-kuutioisten Italian mestaruussarjassa viidenneksi ja Euroopan mestaruussarjassa kolmanneksi.


title: Mattia Pasini

text: Pasini aloitti uransa ratamoottoripyöräilyn MM-sarjassa 125-kuutioisissa vuonna 2004. Hän kilpaili ensimmäisen kauden Lucio Cecchinellon tallissa Aprilian pyörällä ja sijoittui MM-pisteissä viidenneksitoista. Tuolloin Pasinin tallikaverina ajoi Roberto Locatelli, joka sijoittui samalla kaudella MM-sarjassa kolmanneksi. Kaudelle 2005 Pasini vaihtoi tallia ja siirtyi jalkapalloilija Francesco Tottin omistaman Totti Top Sport-tiimin kuljettajaksi. Kauden aikana hän voitti kaksi osakilpailua ja sijoittui MM-sarjassa neljänneksi.


title: Mattia Pasini

text: Kauden 2006 Pasini ajoi Jorge Martínezin Master Aspar-tiimissä. Kauden aikana hän voitti kaksi osakilpailua ja sijoittui jälleen neljänneksi loppupisteissä, tallikaveri Álvaro Bautistan viedessä maailmanmestaruuden. Kaudelle 2007 Pasini siirtyi ajamaan Polaris World-tiimiin. Kausi alkoi hänen osaltaan surkeasti sillä seitsemästä ensimmäisestä kilpailusta Pasini joutui keskeyttämään peräti viisi. Hän kuitenkin voitti kauden aikana neljä osakilpailua, ajoi yhdeksän paalupaikkaa (eniten koko sarjassa) ja sijoittui MM-sarjassa viidenneksi.


title: Mattia Pasini

text: Kaudella 2008 Pasini ajoi 250-kuutioisissa Aprilian pyörällä Polaris World-tiimissä. Hän voittikin heti ensimmäisen 250-kuutioisten osakilpailunsa kauden avauksessa Qatarissa.


title: Mattia Pasini

text: Urallaan Pasini on voittanut yhteensä kymmenen osakilpailua, ajanut yksitoista paalupaikkaa sekä neljä kilpailun nopeinta kierrosta.


title: Stefan Rehn

text: Stefan Rehn (s. 22. syyskuuta 1966) on ruotsalainen jalkapallovalmentaja ja entinen keskikenttäpelaaja. Kaudesta 2013 alkaen hän on toiminut Damallsvenskan-seura Kopparbergs/Göteborg FC:n päävalmentajana.


title: Stefan Rehn

text: Loistavan tekniikan omanneena keskikenttäpelaajana Rehn oli IFK Göteborgin ja Djurgårdens IF:n kantavia voimia 1980-luvulta aina 2000-luvulle. Hän oli voittamassa IFK:n kanssa viittä Ruotsin mestaruutta 1990-luvun ensimmäisellä puoliskolla. Ulkomailla Rehnillä on pelikokemusta englantilaisseura Evertonista sekä sveitsiläisestä FC Lausanne-Sportista.


title: Stefan Rehn

text: Ruotsin maajoukkueessa Rehn oli mukana voittamassa MM-pronssia 1994, muttei saanut pelata otteluakaan. Hän edusti Ruotsia myös EM-kisoissa 1992, kun Ruotsi eteni välieriin.Rehn aloitti valmennusuransa Djurgårdens IF:n apulaisvalmentajana kaudella 2003. Hän oli voittamassa seurassa kahta Ruotsin mestaruutta ja cupia. Rehn jätti apulaisvalmentajan tehtävät Djurgårdenissa kauden 2006 jälkeen ja siirtyi IFK Göteborgin peräsimeen.


title: Stefan Rehn

text: Kaudella 2007 Rehn luotsasi yhdessä Jonas Olssonin kanssa IFK:n tiukan taistelun jälkeen Ruotsin mestariksi. Cup-finaalissa joukkue taipui Kalmar FF:lle 3–0. IFK jatkoi hyviä esityksiään Rehnin ja Olssonin johdolla myös kaudella 2008. Heidän johdollaan IFK eteni toista kertaa peräkkäin Ruotsin Cupin loppuotteluun, jossa vastaan tuli edellisvuoden tapaan Kalmar FF. Tällä kertaa IFK sai revanssinsa voittaen tiukan ja tasaisen finaalin vasta rangaistuspotkujen jälkeen 5–4.


title: Stefan Rehn

text: Kaudella 2009 Rehn ja Olsson johdattivat IFK:n jälleen mestaruustaisteluun. Tiukka kausi huipentui mestaruuden ratkaiseeseen otteluun AIK:ta vastaan Göteborgissa. Vierasjoukkue voitti ottelun 1–2 ja mestaruus karkasi AIK:lle. IFK haki Ruotsin cupin kolmannessa perättäisessä loppuottelussa revanssia AIK:sta, mutta hävisi ottelun 2–0. Näin IFK jäi ilman pokaalia ensi kertaa Rehnin valmennuskaudella.


title: Stefan Rehn

text: Kaudella 2010 IFK putosi kauas mestaruustaistelusta ja paineet valmentaja Rehniä kohtaan kasvoivat. Lopulta Allsvenskanin 7:s sija tyydytti seurajohtoa ja Rehn sai jatkaa tehtävässään. Kun kausi 2011 sujui samaan tapaan mollivoittoisemmin ja göteborgilaiset saivat vain haaveilla mestaruuskamppailusta ilmoitti IFK:n johto, että Rehn ja Olsson jättävät seuran kauden jälkeen.


title: Stefan Rehn

text: Lokakuussa 2011 Rehn ilmoitti siirtyvänsä kauden 2012 alusta alkaen Damallsvenskanissa pelaavan Jitex BK:n päävalmentajaksi. Rehnin johdolla Jitex pelasi Damallsvenskanin alemmassa keskikastissa sijoittuen kaudella 2012 yhdeksänneksi ja kaudella 2013 kymmenenneksi. Hän jätti joukkueen kauden 2013 jälkeen ja siirtyi Kopparbergs/Göteborg FC:n peräsimeen. Debyyttikaudellaan 2014 hän luotsasi seuran Damallsvenskanin kolmanneksi.


title: Fender Electric XII

text: Fender Electric XII on Fenderin vuosina 1965–1969 valmistama 12-kielinen sähkökitara. Leo Fender suunnitteli kitaran erityisesti folkrock-muusikoille.


title: Fender Electric XII

text: Electic XII on kokopuurunkoinen kitara, jonka mensuuri on 648 mm (25.5″). Kitarassa on kaksi jaettua kaksikelaista mikrofonia muovisilla plektrasuojilla, yksi äänenvoimakkuuden ja äänenvärin säädin, sekä mikrofonien vaihtoon neliasentoinen kytkin. Electric XII:n runko on samantyyppinen Fender Jaguarin ja Jazzmasterin kanssa.


title: Fender Electric XII

text: Tunnettuja Electric XII:n käyttäjiä ovat The Whon Pete Townshend ja Led Zeppelinin Jimmy Page, joka käytti kitaraa nauhoittaessaan kuuluisaa ”Stairway To Heaven” -kappaletta. Myös Albert Järvinen on käyttänyt Electric XII:tä.


title: Jonas Olsson (jalkapalloilija, 1970)

text: Jonas Olsson (s. 14. tammikuuta 1970) on ruotsalainen jalkapallovalmentaja ja entinen pelaaja.


title: Jonas Olsson (jalkapalloilija, 1970)

text: Pelaajauransa Olsson edusti IFK Göteborgia ja pelasi seuran paidassa kaikkiaan 239 liigaottelua. Hän oli voittamassa IFK:lle kuutta Ruotsin mestaruutta.Valmennusuransa Olsson aloitti IFK:n organisaatiossa siirtyen 2004 FC Trollhättanin päävalmentajaksi. Kolmen kauden jälkeen hän palasi jälleen IFK:hon, tällä kertaa päävalmentajaksi yhdessä Stefan Rehnin kanssa. Heidän johdollaan IFK voitti kaudella 2007 Ruotsin mestaruuden 11 vuoden tauon jälkeen. Olsson oli ollut itse juhlimassa edellistä mestaruutta pelaajana. Olssonin ja Rehnin opein IFK menestyi myös Ruotsin cupissa voittamalla sen mestaruuden 2008 sekä etenemällä finaaliin 2007 ja 2009. Kaudella 2010 IFK:n meno alkoi hiipua ja seura putosi mestaruuskamppailusta ollen lopulta Allsvenskanin 7:s. Kun kaudella 2011 tulokset jäivät edelleen odotuksia heikommiksi, ilmoitti seurajohto syyskuussa, että Olsson ja Rehn jättävät seuran kauden jälkeen.


title: Jonas Olsson (jalkapalloilija, 1970)

text: Lokakuun alussa 2011 Olsson allekirjoitti sopimuksen norjalaisseura Sogndal Fotballin kanssa. Olssonin johdolla Sogndal pelasi Tippeligaenissa vailla suurempaa menestystä, mutta säilytti kahden perättäisen kahdennentoista sijan myötä sarjapaikkansa sekä 2012 että 2013. Kaudella 2014 joukkueen peliesitykset olivat entistä vaisumpia ja joukkue voitti vain kuusi kauden 30 liigaottelusta. Olsson ilmoitti kesäkuussa 2014 jättävänsä seuran kauden jälkeen. Heikkojen tulosten myötä Sogndal putosi kauden jälkeen 1. divisioonaan.


title: Jonas Olsson (jalkapalloilija, 1970)

text: Lokakuussa 2015 Olsson palasi valmennustehtäviin allekirjoitettuaan sopimuksen Superettanissa pelanneen Ljungskile SK:n kanssa. Olssonin johdolla Ljungskile lähti tavoittelemaan Superettanin kärkisijoja, mutta vajosi kauden aikana sarjan häntäpäähän. Olsson sai potkut elokuussa 2016, kun Ljungskile majaili 19 kierroksen jälkeen sarjassa toiseksi viimeisenä.


title: Iran Barkley

text: Iran "The Blade" Barkley (s. 6. toukokuuta 1960 Bronx, New York) on yhdysvaltalainen entinen raskaansarjan ja keskisarjan nyrkkeilijä. Hänen uralleen mahtui niin pitkiä voittosarjoja kuin nöyryyttäviä tappioitakin. The Ring -lehti nimesi hänet vuoden palaajaksi (Comeback of the Year) vuonna 1992. Tällä hetkellä Barkley asuu New Yorkissa.


title: Iran Barkley

text: 1981 New Yorkin kultainen hanska - kilpailussa (golden gloves) hän saavutti hopeaa keskisarjassa. Finaalissa hänet kukisti kivikova Dennis Milton.


title: Iran Barkley

text: 1981: Empire state - kilpailut: Kultamitali lätkähti kaulaan. (165 lbs)


title: Iran Barkley

text: 1982: Copenhagen boxing cub: pronssimitali. (165 lbs)


title: Iran Barkley

text: 1982: World amateur championship: pronssia.


title: Iran Barkley

text: Vuonna 1982 Barkley aloitti myös vakavan nyrkkeilyn, ja riisui paidan päältään. Ensimmäisessä ottelussaan hän kusisti vaivattomasti Larry Jordanin ottelun vanhettua toiseen eräänsä. Seuraavassa ottelussa hän tyrmäsi avauserässä debyyttimatsiaan tehneen Bruce Starlingin. Ensimmäisen tappionsa Barkley koki vuonna 1983, kun siihen asti kohtalaisen heikosti menestynyt yhdysvaltalainen Osley Silas kukisti hänet pistein neljän erän kamppailun jälkeen.


title: Iran Barkley

text: Tämän jälkeen ura jatkui hetken aikaa menestyksekkäästi, mutta ei pitkään: Kokenut, mutta ei kovinkaan vakuuttava Robbie Sims yllätti nuoren Barkleyn, ja kaikkien yllätykseksi tyrmäsi hänet ottelun vanhettua kuusi (6) erää. Seuraavaan otteluunsa Barkley tuli sisuuntuneena, ja voitti lähes puhdaslistaisen Esteban Pizzarron pistein kymmenen erän kovan kamppailun jälkeen. Menestystä ei kestänyt kuitenkaan pitkään. Vuonna 1984 hän kohtasi puhdaslistaisen Eddie Hallin, joka iski nopeita iskusarjojaan Barkleyhin vetäytyen tämän jälkeen pois. Barkley jahtasi Hallia minkä kerkesi, mutta poistui kehästä tappion kärsineenä kahdeksan erän jälkeen.


title: Iran Barkley

text: Seuraava huomionarvoinen ottelu Barkleyllä oli vuonna 1986, kun hän kohtasi härkämäisen James Kinchenin, joka oli siihenastisella urallaan kärsinyt vain yhden tappion tyrmäten kovia taistelijoita armottomalla päällekäymisellään. Häntä ei oltu ikinä tyrmätty, eikä siihen kyennyt Barkleykään. Barkleyn onnistui paiskata ottelun 8. erässä Kinchen kumoon, mutta tyrmäystä ei sen ottelun aikana päästy näkemään, vaan Barkley juhli pistevoittoa railakkaasti täysien erien jälkeen.


title: Iran Barkley

text: Ura jatkui hetken hienosti, mutta jokainen kohtaa urallaan itseään kovempia miehiä, ja Barkleyn kukisti vuonna 1987 italialainen Sumbu Kalambay pistein täysien erien jälkeen. Vuonna 1988 Barkley järjesteli mahtavan yllätyksen tyrmäämällä kivikovan Thomas Hearnsin vain kolmen erän kamppailemisen jälkeen. Ottelu Hearnsia vastaan valittiin vuoden yllätys - nyrkkeilyotteluksi.


title: Iran Barkley

text: Ura kääntyi välillä laskuun Barkleyn siirtyessä sarjaa alemmas. Seuraavana vastustajana toimi teräsnyrkkinen WBC liiton keskisarjan silloinen mestari Roberto Duran. Duran vei Barkleytä mielensä mukaan. Barkleyn onnistui silti selvitä täydet erät, vaikka hän käväisikin huilaamassa kanveesissa 11.erän aikana. Ring Magazine valitsi ottelun vuoden otteluksi.


title: Iran Barkley

text: Seuraavassa ottelussa Barkley jatkoi keskisarjassa. Vastakkaisessa kulmauksessa häntä tuijotti itse Michael Nunn. Ottelussa oli panoksena IBF - liiton tunnustama mestaruusvyö. Barkley ei kovasta yrittämisestä huolimatta saanut himottua mestaruusvyötä itselleen, vaan joutui antautumaan kovemmalleen, mutta hän selvisi täydet erät.


title: Iran Barkley

text: Nyrkkeilyura jatkui keskisarjassa seuraavassakin ottelussa, ja vastakkaisessa kulmauksessa häntä tuijotti WBO liiton mestari Nigel Benn, jonka lista oli lähes tahraton. Barkleyllä ei ollut pienintäkään sananvaltaa ottelussa, vaan Benn jyräsi hänen ylitseen kaatamalla hänet kolmesti ensimmäisen erän aikana.


title: Iran Barkley

text: Barkley ei tästä lannistunut, vaan jatkoi uraansa. Seuraava ottelu kävi lähinnä lämmittelystä pitkässä tappioputkessa ollutta Juan Hernandezia vastaan. Barkley voitti tämän koitoksen tuomariäänin.


title: Iran Barkley

text: Seuraava kovempi matsi Barkleyn uralla käytiin vuonna 1992. Vastakkaiseen kulmaukseen asteli päättäväisyydestään, ja iskunkestostaan tunnettu Thomas Hearns. Ottelussa oli panoksena IBF - liiton kevytraskassarjan tunnustama mestaruusvyö. Barkley kävi hurjaan hyökkäykseen ensimmäisestä konginkilahduksesta lähtien, ja voitti ottelun kaikin tuomariäänin 12. erän jälkeen.


title: Iran Barkley

text: Seuraavan kovemman ottelunsa Barkley kävi vuonna 1993. Vastakkaiseen kulmaukseen asettui monien sotien kovettama James Toney. Barkley teki parhaansa, mutta se ei riittänyt: Hän hävisi omien avustajiensa keskeyttäessä ottelun 10. erän jälkeen Toneyn hyväksi. Seuraavan tappionsa Barkley kärsi vielä samana vuonna: Andolpho Washington nujersi hänet keskeytyskuntoon ottelun ehdittyä 6. eräänsä.


title: Iran Barkley

text: Seuraavat ottelut olivat Barkleylle vaikeita: Hänen onnistui voittaa Rick Enis, ja Gary Butler, mutta voittamaton Henry Maske voitti hänet ottelun vanhettua 9. eräänsä. Tosca Petridis päätyi kovaan paikkaan kohdatessaan Barkleyn: Kyseessä oli hänen uransa toinen ottelu. Kaikkien yllätykseksi Petridis voitti kokeneen Barkleyn kuitenkin tuomariäänin. Seuraavassa ottelussaan Barkley lähinnä haki hukattua ottelutuntumaansa takaisin, ja voitti pelkkiä tappioita listalleen saaneen James Bakerin ottelun kestäessä alle erän.


title: Iran Barkley

text: Seuraavat 8 ottelua olivat pelkkää hukkaantuneen ottelutuntuman hankkimista, ja käsittivät lähinnä rankasti tappiollisen listan omaavia miehiä.


title: Iran Barkley

text: Barkley kohtasi vuonna 1998 kovaiskuisen Tony LaRosan, ja pahan selkäsaunan kärsittyään poistui kehästä 10 erän jälkeen. Barkleyn uran viimeinen voitto tuli vuonna 1998. Vastassa oli hyvin heikkotasoinen Caseny Truesdale. Ottelu päättyi 4. erässä.